open-index/open-wikipedia-markdown huggingface dataset:
സ്വാതന്ത്ര്യം അർദ്ധരാത്രിയിൽ

ഇന്ത്യൻ സ്വാതന്ത്ര്യത്തെക്കുറിച്ച് ഡൊമിനിക് ലാപിയർ എന്ന ഫ്രഞ്ചുകാരനും ലാറി കോളിൻസ് എന്ന അമേരിക്കനും ചേർന്നെഴുതിയ **ഫ്രീഡം അറ്റ് മിഡ്നൈറ്റ് ** എന്ന ഇംഗ്ലീഷ് പുസ്തകത്തിന്റെ മലയാള പരിഭാഷയാണ് **സ്വാതന്ത്ര്യം അർദ്ധരാത്രിയിൽ**. ഇന്ത്യയിലെ അവസാനത്തെ വൈസ്രോയി മൗണ്ട് ബാറ്റൺ സ്ഥാനമേൽക്കുന്നത് മുതൽ, രാഷ്ട്രപിതാവ് ഗാന്ധിജി യുടെ കൊലപാതകം വരെയുള്ള കാര്യങ്ങളാണ് ഫ്രീഡം അറ്റ് മിഡ്‌നൈറ്റ്‌-ഇൽ പ്രതിപാദിക്കുന്നത്
ടി.കെ.ജി. നായരും എം.എസ്. ചന്ദ്രശേഖരവാരിയരുമാണ് പരിഭാഷകർ.1976 ൽ പുറത്തിറങ്ങിയ ഈ ഗ്രന്ഥം അന്നു തന്നെ ലോകശ്രദ്ധ പിടിച്ചുപറ്റുകയുണ്ടായി.ഡൽഹിയിലെ വികാസ് പബ്ലിഷിങ് ഹൗസ് ആണ് പ്രസാധകർ  .ഗ്രന്ഥകർത്താക്കളുടെ മൂന്നു വർഷത്തെ നീണ്ട ഗവേഷണപഠനങ്ങളുടെ ഫലമാണ് ഈ കൃതി. 
## പ്രമേയം
ഈ പുസ്തകത്തിനായി ഗ്രന്ഥകാരന്മാർ ലൂയി മൗണ്ട്ബാറ്റൻ‍‍ മുതൽ ഗാന്ധിവധക്കേസിലെ പ്രതികൾ വരെയുള്ള നൂറുകണക്കിനാളുകളുമായി അഭിമുഖസംഭാഷണം നടത്തുകയും ആയിരക്കണക്കിനു താളുകളുള്ള പ്രമാണരേഖകൾ വായിക്കുകയും ചെയ്തു. അനേകം ഔദ്യോഗിക രേഖകളും ഡയറിക്കുറിപ്പുകളും പത്രക്കുറിപ്പുകളും ഇന്ത്യയെക്കുറിച്ചും ഇന്ത്യാവിഭജനകാലഘട്ടത്തെ കുറിച്ചും എഴുതപ്പെട്ട നൂറുകണക്കിന് ഗ്രന്ഥങ്ങൾ പഠിക്കുകയും ആയിരക്കണക്കിന് നാഴികകൾ സഞ്ചരിച്ച് വസ്തുതകൾ ശേഖരിക്കുകയും ചെയ്തതിനു ശേഷമാണ് അവർ ഈ പുസ്തകം എഴുതിയത്. 1947 ജനുവരി ഒന്ന് മുതൽ 1948 ജനുവരി 30 വരെയുള്ള കാലഘട്ടമാണ് ഈ പുസ്തകം നാടകീയമാംവണ്ണം വിവരിക്കുന്നത്. ഈ കാലഘട്ടത്തിലെ ഇന്ത്യയുടെ രാഷ്ട്രീയചരിത്രമാണ് പ്രധാന പ്രതിപാദ്യമെങ്കിലും ചരിത്രം, ഭൂമിശാസ്ത്രം, മതം, സംസ്കാരം, ഭാഷ, വർഗം, നിറം, വേഷം തുടങ്ങിയ ഇന്ത്യയുടെ വൈവിധ്യങ്ങളും ആധികാരികതയോടെ അവതരിപ്പിക്കുന്നുണ്ട്.

## മലയാളത്തിലെ ബെസ്റ്റ് സെല്ലർ
ഈ പുസ്തകത്തിന്റെ മലയാളം പതിപ്പ് പുറത്തിറങ്ങിയതിനു ശേഷം എക്കാലവും ഒരു ബെസ്റ്റ് സെല്ലർ ആയിരുന്നു. മലയാളത്തിൽ ഇതുവരെ 48 പതിപ്പുകളിലായി 76,750 പ്രതികൾ പുറത്തിറങ്ങിയിട്ടുണ്ട്.

## അവലംബം

 

വർഗ്ഗം:1976-ൽ ഇറങ്ങിയ പുസ്തകങ്ങൾ
ലാറി കോളിൻസ്

ഒരു അമേരിക്കൻ എഴുത്തുകാരനാണ് **ലാറി കോളിൻസ്** (ആംഗലേയം: Larry Collins) (സെപ്റ്റംബർ 14, 1929 – ജൂൺ 20, 2005). ഇന്ത്യൻ സ്വാതന്ത്ര്യത്തെ കുറിച്ച് ഡൊമിനിക് ലാപിയറുമായി ചേർന്ന് എഴുതിയ സ്വാതന്ത്ര്യം അർദ്ധരാത്രിയിൽ എന്ന ഗ്രന്ഥം ലോകശ്രദ്ധയാകർഷിച്ചതാണ്.

## ജീവിതം
1929 സെപ്റ്റംബർ 14 ന് അമേരിക്കയിലെ കണക്റ്റിക്കട്ട് എന്ന സ്ഥലത്തു ജനിച്ചു. യെയ്ൽ (Yale) സർവ്വകലാശാലയിൽ നിന്ന് 1951 ൽ ബിരുദമെടുത്തു. ആദ്യം പ്രോക്റ്റർ ആൻഡ് ഗാംബ്ൾ കമ്പനിയുടെ പരസ്യവിഭാഗത്തിൽ കുറച്ചുകാലം ജോലി ചെയ്തു. പിന്നീട് സൈന്യത്തിൽ ചേർന്നു. 1953-55 കാലയളവിൽ സഖ്യശക്തികളുടെ പാരീസിലുള്ള കാര്യാലയത്തിൽ ജോലി ചെയ്യുമ്പോഴാണ് ഡൊമിനിക് ലാപിയറെ കണ്ടുമുട്ടുന്നതും പരിചയപ്പെടുന്നതും. ഇരുവരും ചേർന്ന് 43 വർഷത്തിനിടെ അനേകം ഗ്രന്ഥങ്ങൾ രചിക്കുകയുണ്ടായി.
## അവലംബം

## പുറംകണ്ണികൾ

* International Arbor Days 
* History of Arbor Day 
* Arbor Day lesson plans for the classroom
* National Arbor Day Foundation
* State Arbor Days and state trees 
* 

വർഗ്ഗം:1929-ൽ ജനിച്ചവർ
വർഗ്ഗം: 2005-ൽ മരിച്ചവർ
വർഗ്ഗം:സെപ്റ്റംബർ 14-ന് ജനിച്ചവർ
വർഗ്ഗം:ജൂൺ 20-ന് മരിച്ചവർ

വർഗ്ഗം:അമേരിക്കൻ പത്രപ്രവർത്തകർ
വർഗ്ഗം:അമേരിക്കൻ ചരിത്രകാരന്മാർ
അന്റോണിനസ് പയസ്

**അന്റോണിനസ് പയസ്** (Antoninus Pius) എന്ന പേരിലറിയപ്പെടുന്ന **ടൈറ്റസ് ഔറേലിയസ് ഫുൾവിയസ് ബൊയ്ഓണിയസ് അരിയസ് അന്റോണിനസ്** ഒരു റോമൻ ചക്രവർത്തിയായിരുന്നു. റോമൻ കോൺസലായിരുന്ന ഒറേലിയസ് ഫുൾവിയന്റെ മകനായി എ.ഡി. 86-ൽ ജനിച്ചു. ഭരണകാര്യങ്ങളിൽ വളരെ പ്രഗല്ഭനായിരുന്ന അന്റോണിനസിനെ റോമൻ ചക്രവർത്തിയായിരുന്ന ഹാഡ്രിയൻ (76-138) തന്റെ പിൻഗാമിയായി തെരഞ്ഞെടുത്തു. എ.ഡി. 138-ൽ റോമൻ ചക്രവർത്തിയായി. 23 വർഷം ഇദ്ദേഹം രാജ്യം ഭരിച്ചു. റോമിലെ സെനറ്റുമായി രഞ്ജിപ്പോടുകൂടിയാണ് ഇദ്ദേഹം ഭരണം നടത്തിയത്. റോമിന്റെ അതിർത്തിയുടെ നില ഭദ്രമാക്കിയത് ഇദ്ദേഹത്തിന്റെ വമ്പിച്ച നേട്ടമാണ്. ഇംഗ്ളണ്ടിലെ അന്റോണൈൻകോട്ട പണികഴിപ്പിച്ചത് ഇദ്ദേഹമായിരുന്നു. എ.ഡി. 161-ൽ അന്റോണിനസ് അന്തരിച്ചു. തുടർന്ന് ദത്തുപുത്രൻമാരായ മാർക്കസ് ഒറേലിയസും ലൂഷ്യസ് ഒറേലിയസ് വെറസും ചക്രവർത്തിമാരായി.

വിഭാഗം:റോമൻ ചക്രവർത്തിമാർ
അഡോവാ യുദ്ധം

1896 മാർച്ച് 1-ന് എത്യോപ്യയുടെ വടക്കൻ പ്രദേശത്തുള്ള അഡോവായിൽവച്ച് എത്യോപ്യൻ സൈന്യവും ഇറ്റാലിയൻ സൈന്യവും തമ്മിൽ നടന്ന യുദ്ധമാണ് **അഡോവാ യുദ്ധം**. 1,00,000 പേരടങ്ങുന്ന എത്യോപ്യൻ സൈന്യത്തെ ചക്രവർത്തിയായ മെനിലിക്ക് II-ാമനും (1844-1913), 17,700 പേരുള്ള ഇറ്റാലിയൻ പട്ടാളത്തെ ജനറൽ ഓറെസ്റ്റെ ബരാഷ്യറും ആയിരുന്നു നയിച്ചത്. യുദ്ധത്തിൽ എത്യോപ്യക്ക് 4000-നും 5,000-നും ഇടയ്ക്ക് സൈനികർ നഷ്ടപ്പെട്ടപ്പോൾ, 7,000 ഇറ്റലിക്കാർ വധിക്കപ്പെടുകയും 3,000 പേർ തടവുകാരായി പിടിക്കപ്പെടുകയും ചെയ്തു. ഈ യുദ്ധത്തിന്റെ ഫലമായി എത്യോപ്യക്ക് സ്വാതന്ത്ര്യം ലഭിച്ചു.

## അവലംബം



വർഗ്ഗം:യുദ്ധങ്ങൾ
വർഗ്ഗം:1896
വർഗ്ഗം:മാർച്ച്  1
ടൂമൻ നദി

thumb|250px|ടൂമൻ നദിയുടെ സ്ഥാനം
പൂർവേഷ്യയിലെ ഒരു നദിയാണ് **ടൂമൻ** . ഉത്തര കൊറിയയ്ക്കും ചൈനയ്ക്കുമിടയ്ക്കുള്ള അതിർത്തിയായി ഈ നദി വർത്തിക്കുന്നു. 

ചാങ്പായ് മലനിരകളുടെ കിഴക്കൻ ചരിവുകളിൽ നിന്നാണ് ടൂമൻ നദി ഉത്ഭവിക്കുന്നുത്. തുടക്കത്തിൽ ഏതാണ്ട് 521 കി.മീ. ദൂരം വ.കിഴക്കൻ ദിശയിലൊഴുകുന്ന നദി പിന്നീട് തെ.കിഴക്കോട്ടൊഴുകി ജപ്പാൻ കടലിൽ പതിക്കുന്നു. പതനസ്ഥാനത്തിനു സമീപം ഉത്തരകൊറിയയുടെയും മുൻ സോവിയറ്റ് റിപ്പബ്ലിക്കിന്റെയും അതിർത്തിയിലൂടെയാണ് നദി ഒഴുകുന്നത്.

തടിയുത്പാദനവും കൽക്കരിഖനനവും കേന്ദ്രീകരിച്ചിരിക്കുന്ന സമീപപ്രദേശങ്ങളെ ടൂമൻ നദി ജലസിക്തമാക്കുന്നു. നദിയുടെ അഴിമുഖത്തോടടുത്ത ഭാഗങ്ങൾ മാത്രമേ ഗതാഗതയോഗ്യമായിട്ടുള്ളു. വേനൽക്കാലത്ത് തടികൾ ഒഴുക്കിക്കൊണ്ടു പോകുന്നതിന് ടൂമൻ നദി ഉപയോഗപ്പെടുന്നുണ്ട്. മഞ്ഞുമാസങ്ങളിൽ നദീജലം ഉറഞ്ഞു കട്ടിയാവുക പതിവാണ്.

ഉത്തര കൊറിയയിൽ ടൂമൻ നദീതീരത്ത് ഇരുമ്പയിരിന്റെയും ലിഗ്നൈറ്റിന്റെയും വൻനിക്ഷേപങ്ങൾ കണ്ടെത്തിയിട്ടുണ്ട്. ഉത്തര കൊറിയയിൽ മൂസനുംഹോയർയോങിനും മധ്യേ രൂപമെടുത്തിട്ടുള്ള ജലപാതം വൻതോതിൽ ജലവൈദ്യുതോർജം ഉത്പാദിപ്പിക്കാൻ ഉപയുക്തമാവുന്നു.

വർഗ്ഗം:ചൈനയിലെ നദികൾ
വർഗ്ഗം:ഉത്തര കൊറിയയിലെ നദികൾ
ടാനിംബാർ ദ്വീപുകൾ

കിഴക്കൻ ഇന്തോനേഷ്യയിലെ ഒരു ദ്വീപസമൂഹമാണ് **ടാനിംബാർ**. 66-ഓളം ദ്വീപുകളുൾക്കൊള്ളുന്ന ഈ ദ്വീപസമൂഹം ബൻദ-അറാഫുറ കടലുകൾക്കിടയിലായി സ്ഥിതി ചെയ്യുന്നു. മുമ്പു **ടിമോർ ലോത് ദ്വീപുകൾ** എന്ന പേരിൽ അറിയപ്പെട്ടിരുന്ന ഈ ദ്വീപസമൂഹം മാലുകു പ്രവിശ്യയുടെ ഭാഗമാണ്. ജനസംഖ്യ ഏകദേശം 61,000. ജംദേന (Jamdena) ആണ് ഈ ദ്വീപസമൂഹത്തിലെ ഏറ്റവും വലിയ ദ്വീപ്. ഇതിനു 110 കി. മീ. നീളവും 45 കി. മീ. വീതിയുമുണ്ട്. വനനിബിഡമായ ടാനിംബാർ ദ്വീപുകളിൽ സാവന്നാ പുൽമേടുകളും, ചതുപ്പുനിലങ്ങളും ധാരാളമായി കാണപ്പെടുന്നു. 'ആൽഫേഴ്സ്' (Alfurs) വിഭാഗത്തിൽപ്പെടുന്ന ജനങ്ങളിൽ ഭൂരിഭാഗവും ജഡാത്മവാദ (Animism) വിശ്വാസികളാകുന്നു; ശേഷിക്കുന്നവർ ക്രൈസ്തവ, ഇസ്ലാം മതവിശ്വാസികളും. 

## ഭൂമിശാസ്ത്രം

ദ്വീപുകളുടെ വടക്ക് കിഴക്ക് അറു ദ്വീപുകൾ,കൈ ദ്വീപുകൾ എന്നിവയും പടിഞ്ഞാറ് ബാബർ ദ്വീപ്, ടിമോർ എന്നിവയും സ്ഥിതി ചെയ്യുന്നു. ജംദേന ആണ് ഈ ദ്വീപസമൂഹത്തിലെ ഏറ്റവും വലിയ ദ്വീപ്. ഇതിനു 110 കി. മീ. നീളവും 45 കി. മീ. വീതിയുമുണ്ട്. ലറത്, സെലറു, വുളിയറു എന്നിവയാണ് മറ്റ് പ്രധാന ദ്വീപുകൾ. വനനിബിഡമായ ടാനിംബാർ ദ്വീപുകളിൽ സാവന്നാ പുൽമേടുകളും, ചതുപ്പുനിലങ്ങളും ധാരാളമായി കാണപ്പെടുന്നു.

## സമ്പദ്ഘടന
കൃഷിയാണ് ജനങ്ങളുടെ പ്രധാന ഉപജീവനമാർഗം. ചോളം, നെല്ല്, ചൗവ്വരി, കിഴങ്ങിനങ്ങൾ, തേങ്ങ, പഴവർഗങ്ങൾ എന്നിവയാണ് പ്രധാന വിളകൾ. മത്സ്യബന്ധനവും പന്നി വളർത്തലുമാണ് ദ്വീപുവാസികളുടെ മറ്റ് ഉപജീവനമാർഗങ്ങൾ. ആമത്തോടും, ട്രിപ്പാങ് എന്ന ഒരിനം കക്കാപ്രാണിയും ഇവിടെ ഉത്പ്പാദിപ്പിക്കപ്പെടുന്നുണ്ട്.

## അവലംബം

## അധിക വായനയ്ക്ക്
## പുറം കണ്ണികൾ

*Languages of Indonesia (Maluku)

വർഗ്ഗം:ഇന്തോനേഷ്യയിലെ ദ്വീപുകൾ
വർഗ്ഗം:മലുകു ദ്വീപുകൾ
വർഗ്ഗം:ഇന്തോനേഷ്യയിലെ ദ്വീപസമൂഹങ്ങൾ
ഉമയനല്ലൂർ

കൊല്ലം ജില്ലയിൽ മയ്യനാട് പഞ്ചായത്തിലെ ഒരു  പ്രധാന സ്ഥലമാണ് ഉമയനല്ലൂർ. കൊല്ലത്തുനിന്ന് തിരുവനന്തപുരത്തേക്കുള്ള ദേശീയ പാത 47 ന് സമീപത്തായാണ് ഉമയനല്ലൂർ ജംഗ്ഷൻ. കൊല്ലത്തുനിന്നും കൊട്ടിയം വഴിയിൽ ഏകദേശം 8 കി.മി അകലെയാണ് ഈ പ്രദേശം. തൊട്ടടുത്ത പ്രധാന സ്ഥലങ്ങളാണ് മൈലാപ്പൂര്, പേരയം, കല്ലുകുഴി, പുതുച്ചിറ, പടനിലം, മഞ്ഞാലിമുക്ക് എന്നിവ. നിരവധി പ്രശസ്ത വെക്തിത്വങ്ങൾ ഉള്ള നാടാണ് ഉമയനല്ലൂർ. പുതിയ ഹൈവേയുടെ വരവോടുകൂടി ഈ ചെറിയ ഗ്രാമം പുരോഗമിച്ചിട്ടുണ്ട്. അജ്മൽ ഷാജഹാൻ മൈലാപ്പൂര്, മൈലപ്പൂര് ഷൗക്കത്താലി മൗലവി, അൻവർഷ ഉമയനല്ലൂർ എന്നിവർ നാട്ടിലെ പ്രശസ്തരാണ്.  

## വിദ്യാഭ്യാസം
തൊട്ടടുത്ത പ്രദേശമായ വാഴപ്പള്ളിയിൽ ഒരു എൽ.പി സ്‌കൂൾ ഉണ്ട്. ഉമയനല്ലൂർ ജംഗ്ഷനിൽ സമാന്തര (ട്യൂട്ടോറിയൽ) വിദ്യാഭാസ സ്ഥാപനമായ ഈഗാ സ്റ്റഡി സെന്റർ, അൺ എയ്‌ഡഡ് എൽ.പി സ്‌കൂൾ ആയ  റോസ് ഡെയിൽ എന്നിവസ്ഥിതി ചെയ്യുന്നു. മൈലാപ്പൂരിൽ എ.കെ.എം.എച്ച്.എസ് ഹയർസെക്കന്ററി സ്കൂളും ബി.എഡ് കോളജും. ഉമയനല്ലൂർ ജംഗ്ഷനടുത്തായി മറ്റോരു  ബി.എഡ് കോളജും ഉണ്ട്.ഉമയനല്ലൂർ ഇൻഡസ്ട്രിയൽ എസ്റ്റേറ്റിന് സമീപത്തായി ചെറുപുഷ്പം എൽ.പി ഉ.പി സ്കൂളും, പേരയം പി.വി.യു.പി. സ്കൂളും പ്രവർത്തിക്കുന്നുണ്ട്.വിദ്യാഭ്യാസപരമായി പ്രധാന്യം അർഹിക്കുന്ന നേതാജിമേമ്മോറിയൽ ലൈബ്രറി

## ബാങ്കിംഗ്
ഉമയനല്ലൂർ സർവീസ് സഹകരണ ബാങ്ക് (ക്ലിപ്‌തം: 3034) വാഴപ്പള്ളിയിലും ഫെഡറൽ ബാങ്ക് ശാഖ ജംഗ്ഷനിലും പ്രവർത്തിക്കുന്നു. മുത്തൂറ്റ് ബാങ്കും ഉമയനല്ലൂരിൽ പ്രവർത്തിക്കുന്നുണ്ട്.
## കാർഷികം
ഉമയനല്ലൂർ ഏലാ നെൽകൃഷിക്ക് പ്രസിദ്ധമാണ്. പാലുത്പാദനവും മുഖ്യ കാർഷിക ഇനമാണിവിടെ.കശുവണ്ടി ഉത്‌പാദനത്തിലും ഒട്ടും പിന്നിലല്ല ഉമയനല്ലൂർ.അനേകം കശുവണ്ടി വ്യവസായ ശാലകൾ ഇവിടെ പ്രവർത്തിച്ചു വരുന്നു
## വ്യവസായം
ഉമയനല്ലൂർ ഇൻഡസ്‌ട്രിയൽ എസ്റ്റേറ്റ് ഒരു വ്യവസായ പാർക്കാണ്. ക്വോറ്റ് കോസ് എന്ന ഇൻഡസ്‌ട്രിയിൽ എച്.എം.ടി യുടെ തൃക്കാക്കര മോഡൽ ലേത്ത് നിർമ്മിക്കുന്നു.കേരള സർക്കാറിന്റെ സീഡ്കോ ടൂൾസ് ഇവിടെ പ്രവർത്തിക്കുന്നുണ്ട്. ഇൻഡ്‌റോയൽ, ടിപ്‌ടോപ് എന്നിവയുടെ കൊല്ലം ജില്ലാ ഷോ റൂം വാഴപ്പള്ളിയിലാണ്.പുതുതായി വന്ന കേരള സർകാറിന്റെ അച്ചടി മിൽ പ്രവർത്തിക്കുന്നതും ഇവിടെയാണ്.ഐസ്ക്രീം നിർമ്മാണ രംഗത്തും വലിയ മുന്നെടം ഉള്ള നാടാണ്‌ ഉമയനല്ലൂർ.
## രാഷ്ട്രീയം
സി.പി.ഐ(എം), കോൺ‌ഗ്രസ്(ഐ), സി.പി.ഐ,പി.ഡി.പി, ബി.ജെ.പി എന്നിവയ്ക്ക് നിർണായകമായ സ്വാധീനം ഉണ്ട്.ഇക്കഴിഞ്ഞ നിയമസഭാ തിരഞ്ഞെടുപ്പിൽ ഹാട്രിക് നേടിയ എ.എ.അസീസ്‌ എം.എൽ.എ യുടെ ജന്മഗ്രഹവും ഇവിടെയാണ്.
## ആരാധനാലയങ്ങൾ
തിരുവിതാംകൂർ ദേവസം ബോർഡ് ബാലസുബ്രമണ്യസ്വാമി ക്ഷേത്രം ,പടനിലം ശ്രീ പരബ്രമോദയ ക്ഷേത്രം    ദുർഗ്ഗാപുരിശ്രീമാടൻകോവിൽക്ഷേത്രം പന്നിമൺ, ഉമയനല്ലൂർ മസ്ജിദ് എന്നിവ പ്രധാന ആരാധനാലയങ്ങൾ, പുല്ലിച്ചിറ അമലോത്ഭവ മാതാവിന്റെ പള്ളി തൊട്ടടുത്ത പ്രദേശത്താണ്.ചെറുപുഷ്പം മഠം സ്ഥിതി ചെയ്യുന്നതും ഇവിടെയാണ്.

## പ്രശസ്ത വ്യക്തികൾ
ഗ്രന്ഥശാലസംഘം നേതാവും രാഷ്‌ട്രീയ പ്രവർത്തകനും പ്രഭാഷകനുമായ ഉമയനല്ലൂർ കുഞ്ഞുകൃഷ്‌ണപിള്ളയും,പൊതു പ്രവർത്തകനും രാഷ്ട്രീയ കലാ രംഗത്തെ പ്രശസ്തനുമായ മൈലാപ്പൂര് അജ്മൽ ഷാജഹാനും, പ്രശസ്ത ഇസ്ലാമിക പണ്ഡിതനും കവിയും ഹദീസ് ഗവേഷണകർത്താവും ഒരുപാട് ഇസ്ലാമിക ഗ്രന്ഥങ്ങളുടെ രചയിതാവും പഴയ തട്ടാമല സ്കൂൾ അധ്യാപകനുമായ മൈലാപ്പൂര് ഷൗക്കത്ത് അലി മൗലവിയുടെ ജന്മനാടും, കേരളത്തിലെ പ്രശസ്ത കവിയും ചിത്രകാരനുമായ അൻവർഷ ഉമയനല്ലൂരും യുവ കവി അജിത്പ്രസാദ് ഉമയനല്ലൂരും ഈ നാട്ടുകാരാണ് . 

## തപാൽ
പോസ്റ്റ് ഓഫീസ് ഇൻഡസ്‌ട്രിയൽ എസ്റ്റേറ്റിന് സമീപത്താണ് സ്ഥിതി ചെയ്യുന്നത്. 
*പിൻ കോഡ് :691589

വർഗ്ഗം:കൊല്ലം ജില്ലയിലെ ഗ്രാമങ്ങൾ
ടാലവേര യുദ്ധം

ഇംഗ്ലണ്ടും സഖ്യരാഷ്ട്രമായിരുന്ന സ്പെയിനും ഫ്രാൻസിനെതിരായി 1809-ൽ നടത്തിയ യുദ്ധമാണ് **ടാലവേര യുദ്ധം**. മധ്യ സ്പെയിനിൽ താഗസ് നദിക്കരയിലെ ടാലവേര എന്ന സ്ഥലത്തായിരുന്നു യുദ്ധം നടന്നത്. നെപ്പോളിയാനിക് യുദ്ധങ്ങളിലെ പെനിൻസുലാർ യുദ്ധത്തിന്റെ ഭാഗമായി 1809 ജൂലൈയിൽ നടന്ന യുദ്ധമാണ് ഇത്. നെപ്പോളിയൻ ബോണപ്പാർട്ട് സ്പെയിനിൽ അതിക്രമിച്ചുകടന്ന് തന്റെ സഹോദരൻ ജോസഫ് ബോണപ്പാർട്ടിനെ അവിടെ രാജാവാക്കിയിരുന്നു. ജോസഫിനെ തോല്പ്പിക്കാൻ ബ്രിട്ടീഷ് സൈന്യം ആർതർ വെല്ലസ്ലിയുടെ നേതൃത്വത്തിലും സ്പാനിഷ് സൈന്യം ക്വെസ്റ്റയുടെ നേതൃത്വത്തിലുമായിരുന്നു യുദ്ധം ചെയ്തത്. ജൂലൈ 27-നും 28-നും യുദ്ധം നടന്നു. 28-ന് നടന്ന യുദ്ധത്തിൽ ഫ്രഞ്ചുസേന സംയുക്ത ബ്രിട്ടീഷ്-സ്പെയിൻ സൈന്യത്തോട് പരാജയപ്പെട്ടു. ഇതേത്തുടർന്ന് ജോസഫ് ബോണപ്പാർട്ടിന് മാഡ്രിഡിലേക്കു പിൻവാങ്ങേണ്ടതായും വന്നു.

## അവലംബം


വർഗ്ഗം:യുദ്ധങ്ങൾ
ഡൊമിനിക് ലാപിയർ

ഒരു ഫ്രഞ്ച് എഴുത്തുകാരനാണ് **ഡൊമിനിക് ലാപിയർ** (ജനനം: 1931-മരണം:2022 ഡിസംബർ 4).
## ജീവിതരേഖ
1931 ൽ ഫ്രാൻസിലെ ലാറോഷെല്ലി എന്ന സ്ഥലത്ത് ജനിച്ചു. പെൻസിവാനിയയിലെ ലാഫായെറ്റി ബിരുദമെടുത്തു. 14 വർഷം അന്താരാഷ്ട്രതലത്തിൽ പാരീസ് മാച്ച് എന്ന ആനുകാലികപ്രസിദ്ധീകരണത്തിന്റെ പത്രപ്രവർത്തകനായിരുന്നു. 

അദ്ദേഹത്തിന്റെ രണ്ട് പുസ്തകങ്ങൾ - *Is Paris Burning?* (ലാറി കോളിൻസുമായി ചേർന്ന് എഴുതിയത്), *City of Joy* - ചലച്ചിത്രമാക്കിയിട്ടുണ്ട്. 2005 ൽ പുറത്തിറങ്ങിയ Is New York Burning? എന്ന പുസ്തകമാണ് കോളിൻസും ലാപിയറും ചേർന്നെഴുതിയവയിൽ ഒടുവിലത്തേത്.
ഇന്ത്യൻ സ്വാതന്ത്ര്യത്തെ കുറിച്ച് ലാറി കോളിൻസുമായി ചേർന്ന് എഴുതിയ സ്വാതന്ത്ര്യം അർദ്ധരാത്രിയിൽ എന്ന ഗ്രന്ഥം ലോകശ്രദ്ധയാകർഷിച്ചതാണ്.
1981 മുതൽ അദ്ദേഹം തന്റെ പുസ്തകങ്ങളുടെ പകർപ്പവകാശ തുകയുടെ ഒരു പങ്ക് കൊൽക്കത്തയിലെ തെരുവുകളിൽ ജീവിക്കുന്ന കുട്ടികൾക്ക് സഹായമെത്തിക്കുന്ന സിറ്റി ഓഫ് ജോയ് ഫൗണ്ടേഷന് നൽകിപ്പോരുന്നു. ഫ്രാൻ‍സിൽ രജിസ്റ്റർ ചെയ്തിട്ടുള്ള ഈ സംഘടനയുടെ ഔദ്യോഗികനാമം Action pour les enfants des lépreux de Calcutta എന്നാണ്. *Five Past Midnight  in Bhopal* എന്ന പുസ്തകത്തിന്റെ പകർപ്പവകാശത്തുക ഭോപ്പാൽ ദുരന്തത്തിന് ഇരകളായവരുടെ ചികിത്സയ്ക്കായി ഭോപ്പാലിലെ സംഭാവനാ ക്ലിനിക്കിന് അദ്ദേഹം നൽകിവരുന്നു.

2008-ൽ അദ്ദേഹത്തിന് മൂന്നാമത്തെ ഉയർന്ന സിവിലിയൻ ബഹുമതിയായ പദ്മഭൂഷൺ നൽകി ഭാരതം ആദരിച്ചു. 1980-ൽ സിറ്റി ഓഫ് ജോയ് ഫൗണ്ടേഷനിൽ പങ്കാളിയായ ഡൊമിനിക് കൊങ്കോൺ ലാപിയറെ വിവാഹം കഴിച്ചു. അദ്ദേഹത്തിന്റെ ഏകപുത്രി അലക്സാണ്ട്രയും എഴുത്തുകാരിയാണ്.

## കൃതികൾ

* ദ സിറ്റി ഓഫ് ജോയ് (1985), ISBN 0-385-18952-4
* ബിയോണ്ട് ലവ് (1990), ISBN 0-446-51438-1
* എ തൌസന്റ് സൺസ് (1999), ISBN 0-446-52535-9
* വൺസ് അപ്പൺ എ ടൈം ഇൻ ദ യു.എസ്.എസ്.ആർ. (2006)

**ലാറി കോളിൻസുമായി ചേർന്നെഴുതിയവ**

* ഈസ് പാരിസ് ബേണിംഗ്?' — അഡോൾഫ് ഹിറ്റ്ലർ, ആഗസ്റ്റ് 25, 1944 (1965)
* ഓർ ഐ'ൽ ഡ്രസ് യു ഇൻ മൌണിംഗ് (1968)
* ഓ ജറുസലേം! (1972), ISBN 0-671-21163-3
* ഫ്രീഡം അറ്റ് മിഡ്നൈറ്റ് (1975), ISBN 0-671-22088-8
* ദ ഫിഫ്ത് ഹോർസ്മാൻ (1980), ISBN 0-671-24316-0
* ഈസ്  ന്യൂ യോർക്ക് ബേണിംഗ്? (2005), ISBN 1-59777-520-7

**ജേവിയർ മോറോയുമായി ചേർന്നെഴുതിയത്**

* ഫൈവ് പാസ്റ്റ് മിഡ്നൈറ്റ് ഇൻ ഭോപ്പാൽ (2001), ISBN 0-446-53088-3

## അവലംബം


വർഗ്ഗം:1931-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ഫ്രഞ്ച് ചരിത്രകാരന്മാർ
വർഗ്ഗം:ഫ്രഞ്ച് എഴുത്തുകാർ
വർഗ്ഗം:2022-ൽ മരിച്ചവർ
വർഗ്ഗം:ഡിസംബർ 4-ന് മരിച്ചവർ
ലൂയി മൗണ്ട്ബാറ്റൻ

**ലൂയി ഫ്രാൻസിസ് ആൽബർട്ട് വിക്റ്റർ നിക്കോളാസ് മൗണ്ട്ബാറ്റൻ** എന്ന **ലൂയി മൗണ്ട്ബാറ്റൻ** ബ്രിട്ടീഷ് അഡ്മിറലും‍ ഭരണകർത്താവും ആയിരുന്നു. എഡിൻബർഗ് പ്രഭു ഫിലിപ്പ് രാജകുമാരന്റെ മാതുലനായിരുന്ന അദ്ദേഹം ബ്രിട്ടീഷ് ഇന്ത്യയുടെ അവസാനത്തെ വൈസ്രോയിയും (1947) സ്വതന്ത്ര ഇന്ത്യയുടെ ആദ്യത്തെ ഗവർണർ ജനറലും (1947–1948) ആയിരുന്നു. 1954 മുതൽ 1959 വരെ അദ്ദേഹം ബ്രിട്ടീഷ് നാവികസേനയിൽ ഫസ്റ്റ് സീ ലോർഡ് പദവി വഹിച്ചു. 1979-ൽ പ്രൊവിഷണൽ ഐറിഷ് റിപ്പബ്ലിക്കൻ ആർമി അദ്ദേഹത്തിന്റെ ബോട്ടിൽ വെച്ച ബോംബ് പൊട്ടി കൊല്ലപ്പെട്ടു.

* ഇന്ത്യയുടെ സ്വാതന്ത്ര്യദിനമായി ഓഗസ്റ്റ് 15 തിരഞ്ഞെടുത്തു.
* വിക്ടോറിയ മഹാറാണിയുടെ മകളുടെ ചെറുമകൻ.
* ഇന്ത്യയെ രണ്ടായി വിഭജിക്കുന്നതിനുള്ള **[[ജൂൺ തേഡ് പ്ലാൻ|മൗണ്ട്ബാറ്റൺ പദ്ധതി]]** അഥവാ **ജൂൺ തേഡ് പ്ലാൻ** തയ്യാറാക്കി.
* ഏറ്റവും കുറച്ചുകാലം വൈസ്രോയി പദം അലങ്കരിച്ച വ്യക്തി.
* ബ്രിട്ടന്റെ **ഒന്നാം സീ ലോഡ്** ആയി 1955-ൽ നിയമിക്കപ്പെട്ടു.

## അവലംബം
 
## ബാഹ്യ ലിങ്കുകൾ
*Tribute & Memorial Website to Louis, 1st Earl Mountbatten of Burma 
*70th Anniversary of Indian Independence- Mountbatten: The Last Viceroy- UK Parliament Living Heritage

* 

*
Papers of Louis, Earl Mountbatten of Burma 

* 

|-

|-

|-

|-

|-

|-

|-

|-

|-

|-

|-

വർഗ്ഗം:ബ്രിട്ടീഷ് ഇന്ത്യയിലെ വൈസ്രോയിമാർ
വർഗ്ഗം:ബ്രിട്ടീഷ് ഇന്ത്യയിലെ ഗവർണർ ജനറൽമാർ
വർഗ്ഗം:1900-ൽ ജനിച്ചവർ
വർഗ്ഗം:1979-ൽ മരിച്ചവർ
തെർമോപ്ലാസ്റ്റിക്

ചൂട് തട്ടിയാൽ മൃദുവാകുകയും  തണുപ്പിച്ചാൽ ഉറച്ചു കട്ടിയാകുന്നതുമായ   പോളിമറുകളാണ് **തെർമോപ്ലാസ്റ്റിക്കുകൾ** എത്ര തവണ വേണമെങ്കിലും ഈ പ്രക്രിയ പുനരാവർത്തിക്കാം. താപവും മർദ്ദവുമുപയോഗിച്ചാണ് ഉരുപ്പടികൾക്ക് രൂപം കൊടുക്കുന്നത്. തെർമോപ്ലാസ്റ്റിക്കുകൾ, ക്രിസ്റ്റലൈനോ, അമോർഫസോ, സെമിക്രിസ്റ്റലൈനോ ആവാം. ചൂടാക്കുകയും പിന്നീട് തണുപ്പിക്കുകയും ചെയ്യുമ്പോൾ രാസപരിണാമങ്ങളൊന്നും തന്നെ സംഭവിക്കുന്നില്ല.

### ചരിത്രം
സെല്ലുലോസ് നൈട്രേറ്റും കർപ്പൂരവും സംയോജിപ്പിച്ച് കിട്ടിയ **സെല്ലുലോയ്ഡ്** ആണ് ആദ്യത്തെ തെർമോപ്ലാസ്റ്റിക്.   പഴയ കാലത്തെ ഫോട്ടോഗ്രാഫിക് ഫിലിം,  ഗ്രാമഫോൺ റെക്കോഡുകൾ, എന്നിവ സെല്ലുലോയ്ഡ് കൊണ്ടു ഉണ്ടാക്കിയതാണ്. വിലകൂടിയ ആനക്കൊമ്പിനു പകരമായി സെല്ലുലോയ്ഡ് കൊണ്ടുളള വിലകുറഞ്ഞ സാമഗ്രികൾ ലഭ്യമായി.  എളുപ്പം തീ പിടിച്ച് കത്തിപ്പോകാനിടയുളള സെല്ലുലോയ്ഡ് ഇന്ന്  ടെന്നിസ് പന്തുകൾ നിർമ്മിക്കാനായി മാത്രമാണ് ഉപയോഗിക്കുന്നത്. 
### വർഗ്ഗീകരണം
തെർമോപ്ലാസ്റ്റിക്കുകളെ  രസായനസ്വഭാവമനുസരിച്ചാണ് പൊതുവായി വർഗ്ഗീകരിക്കാറ്. 

മുഖ്യമായവ
# പോളി ഒലിഫീനുകൾ
# ‎ പോളിസ്റ്റൈറീനുകൾ
# വൈനൈലുകൾ 
# അക്രിലിക്കുകൾ
# ഫ്ലൂറോപോളിമറുകൾ
# പോളിയെസ്റ്ററുകൾ
# പോളിഅമൈഡുകൾ (നൈലോണുകൾ)
# പോളിഇമൈഡുകൾ
# പോളിഈഥറുകൾ
# സൾഫർ അടങ്ങിയ പോളിമറുകൾ

### പ്ലാസ്റ്റിസൈസർ
ചില പ്ലാസ്റ്റിക്കുകളുടെ ഗ്ലാസ്സ് ട്രാൻസീഷൻ താപമാനം (Tg) താഴ്ത്തുവാനും, എളുപ്പം രൂപപ്പെടുത്തിയെടുക്കാനും ഉറച്ച ശേഷം ഉരുപ്പടികൾ പെട്ടെന്ന് പൊട്ടാതിരിക്കാനുമായിട്ടാണ് പ്ലാസ്റ്റിസൈസർ എന്ന രാസവസ്തു ചേർക്കുന്നത്. ഉദാഹരണത്തിന് പോളി വൈനൈൽ ക്ലോറൈഡ് പാകപ്പെടുത്തിയെടുക്കുമ്പോൾ ഥാലേറ്റ് എസ്റ്ററുകൾ പ്ലാസ്റ്റിസൈസർ ആയി ചേർക്കുന്നു.

### ഉപയോഗമേഖലകൾ

നിസ്സാരവിലക്കുളള സർവ്വാണി തെർമോപ്ലാസ്റ്റിക്കുകൾ (commodity thermoplastics) പാക്കിംഗിനാണ് ഉപയോഗിക്കാറ്. ഖര ദ്രവ സാമഗ്രികൾ താത്കാലികമായി പൊതിയുവാനും അല്പകാലം സൂക്ഷിക്കാനുമായി പല തരത്തിലും രൂപത്തിലുമുളള പ്ലാസ്റ്റിക് ഉത്പന്നങ്ങൾ ലഭ്യമാണ്. പോളി എഥിലീൻ, പോളി സ്റ്റൈറീൻ, പോളി വൈനൈൽ ക്ലോറൈഡ്, പെറ്റ്  എന്നിവ ഉദാഹരണം. പ്ലെക്സി ഗ്ലാസ്സ് എന്ന പേരിലറിയപ്പെടുന്ന പോളി മീഥൈൽ മീഥാക്രിലേറ്റ് ഗ്ലാസ്സിനു പകരമായി ഉപയോഗിക്കപ്പെടുന്നു. 
ബലം, കാഠിന്യം, ആഘാതപ്രതിരോധനം എന്നീ സവിശേഷഗുണങ്ങളുളള എഞ്ചിനിയറിംഗ് തെർമോപ്ലാസ്റ്റികുകൾ  ഭാരവാഹന ക്ഷമതയുളള (load bearing) ഉരുപ്പടികൾ പൂർണ്ണമായോ ഭാഗികമായോ നിർമ്മിക്കാനുതകുന്നു  പോളിഅമൈഡ്, പോളി ഈഥർ, എന്നിവ  ഈ വകുപ്പിൽ പെടുന്നു.  

### അവലംബം

വർഗ്ഗം:പോളിമറുകൾ
ടിനിയൻ ദ്വീപ്

പശ്ചിമ ശാന്തസമുദ്രത്തിലെ കോമൺവെൽത്ത് ഒഫ് നോർത്തേൺ മറിയാന ദ്വീപ സമൂഹത്തിലെ മൂന്ന് പ്രധാന ദ്വീപുകളിലൊന്നാണ് **ടിനിയൻ**. ഏകദേശം 16 കി.മീ നീളവും 6 കി.മീ. വീതിയുമുള്ള ഈ ദ്വീപിനു ഏകദേശം 101 ച.കി.മീ. വിസ്തൃതിയുണ്ട്. ഈ ദ്വീപും ജനവാസമില്ലാത്ത സമീപ ദ്വീപ് അഗ്വിജനും ഉൾപ്പെടുന്നതാണ് ടിനിയൻ മുൻസിപ്പാലിറ്റി. 2000-ലെ കനേഷുമാരി പ്രകാരം ജനസംഖ്യ 3540 ആണ്. ദ്വീപുനിവാസികളിൽ ഭൂരിഭാഗവും മൈക്രോനേഷ്യൻ വംശജരാണ്.

1919 മുതൽ 1944 വരെ ലീഗ് ഒഫ് നേഷൻസിന്റെ അനുശാസനപ്രകാരം ജപ്പാന്റെ കീഴിലായിരുന്നു ടിനിയൻ ദ്വീപ്. ഇതിനുമുമ്പ് ജർമനധീനതയിലായിരുന്നു. ഒന്നാം ലോകയുദ്ധകാലത്ത് പസിഫിക്കിലെ ശക്തമായ ജാപ്പനീസ് താവളമായി ടിനിയൻ മാറി.

രണ്ടാം ലോകയുദ്ധത്തിൽ യുണൈറ്റഡ് സ്റ്റേറ്റ്സ് ഈ ദ്വീപ് തങ്ങളുടെ അധീനതയിലാക്കി (1944 ജൂല. 23). തുടർന്ന് ഇതൊരു പ്രധാന യു. എസ്. വ്യോമാസ്ഥാനമായി മാറി. ജപ്പാൻ ദ്വീപുകൾക്കെതിരെ യു. എസ്. നടത്തിയ വ്യോമാക്രമണങ്ങളിൽ ഭൂരിഭാഗവും ഈ ദ്വീപിൽനിന്നായിരുന്നു. 1947-ൽ യു. എൻ. ട്രസ്റ്റിഷിപ്പിനു കീഴിൽ യു. എസ്. അധീനപ്രദേശമായി മാറിയ ടിനിയൻ 1978-ൽ അമേരിക്കയുടെ കീഴിലുള്ള കോമൺവെൽത്തിന്റെ ഭാഗമായി. 1986-ൽ ദ്വീപുവാസികൾക്കും അമേരിക്കൻ പൗരത്വം നൽകി. 1990-ൽ യു. എൻ. ടിനിയന്റെ ട്രസ്റ്റിഷിപ്പ് പദവി റദ്ദാക്കി.

പുരാതന ചരിത്രാവശിഷ്ടങ്ങൾക്കും, കാട്ടുമൃഗങ്ങൾക്കും ഏറെ പ്രശസ്തമാണ് ടിനിയൻ ദ്വീപ്. 
## ബാഹ്യ ലിങ്കുകൾ

* ''The Insular Empire: America in the Mariana Islands'', PBS documentary film & website
* Pacific Wrecks: Tinian History
* Google Maps
* Pascal Horst Lehne and Christoph Gäbler: ''Über die Marianen.'' Lehne-Verlag, Wohldorf in Germany 1972. and Tinian

 

വർഗ്ഗം:മുൻ ജർമൻ കോളനികൾ
വർഗ്ഗം:വടക്കൻ മറിയാന ദ്വീപുകളിലെ ദ്വീപുകൾ
ടൈൻ നദി

ഇംഗ്ലണ്ടിന്റെ വടക്കുഭാഗത്തുള്ള ഒരു നദിയാണ് **ടൈൻ**. വടക്കൻ ടൈൻ, തെക്കൻ ടൈൻ എന്നീ നദികൾ സംഗമിച്ചാണ് ടൈൻ നദി രൂപം കൊള്ളുന്നത്. നോർതംബർലൻഡ് കുന്നുകളിലെ ഹെക്സ്ഹാമിന് പടിഞ്ഞാറ് വച്ച് ഈ നദികൾ സംഗമിക്കുന്നു. തുടർന്ന് 48 കി.മീ. പൂർവദിശയിലേക്കൊഴുകുന്ന ടൈൻനദി ടൈൻ മൗത്തിൻ വച്ച് നോർത്ത് സീയിൽ പതിക്കുന്നു. ഇതിന്റെ നീളം (കൈവഴികൾ ഒഴികെ) 73 മൈൽ (118 കി.മീ) ആണ്. ഡെർവന്റ് , ടീം എന്നിവയാണ് ടൈൻ നദിയുടെ പ്രധാന പോഷകനദികൾ. ബ്ളേഡൻ മുതൽ പതനസ്ഥാനം വരെയുള്ള ഏതാണ്ട് 22.5 കി.മീ. ദൂരം ഈ നദി ഗതാഗത യോഗ്യമാണ്. നിരവധി വ്യവസായശാലകളും, കപ്പൽ നിർമ്മാണകേന്ദ്രങ്ങളും ടൈൻനദിയുടെ കര കേന്ദ്രീകരിച്ച് പ്രവർത്തിക്കുന്നുണ്ട്. ടൈൻ നദിക്കരയിലെ വ്യാവസായിക മേഖല ടൈൻസൈഡ് എന്ന പേരിലറിയപ്പെടുന്നു. ന്യൂ കാസിൽ, സൗത്ത് ഷീൽഡ്സ് എന്നിവയാണ് നദിക്കരയിലെ പ്രധാന നഗരങ്ങൾ. 

## അവലംബം

വർഗ്ഗം:ഇംഗ്ലണ്ടിലെ നദികൾ
ടൈബീ ദ്വീപ്

കിഴക്കൻ ജോർജിയയിലെ ഒരു ദ്വീപാണ് **ടൈബി**. സാവന്നാ നദീമുഖത്തായി അറ്റ്ലാന്റിക് സമുദ്രത്തിൽ സ്ഥിതിചെയ്യുന്ന ഈ ദ്വീപിന്റ പരമാവധി നീളം 10 കി.മീ. ഉം വീതി 5 കി.മീ. ഉം ആണ്.

ടൈബീ ദ്വീപിന് തൊട്ടുവടക്കായി കാണുന്നതും സാവന്നാബീച്ച് എന്ന പേരിലറിയപ്പെടുന്നതുമായ മണൽത്തിട്ട ഒരു ജനപ്രിയ വേനൽക്കാലസങ്കേതമാണ്. 'V' ആകൃതിയിലുള്ള ഈ മണൽത്തിട്ട സാവന്നാ നദിവരെ വ്യാപിച്ചിരിക്കുന്നു.

## ദീപസ്തംഭം
1867-ൽ പണികഴിപ്പിക്കപ്പെട്ട ടൈബീ ദീപസ്തംഭം ദ്വീപിന്റെ ഉത്തര-പൂർവ ഭാഗത്തായി സ്ഥിതിചെയ്യുന്നു. 1753-ൽ ജനറൽ ജെയിംസ് ഓഗ് ൽ ത്രോപ് ഈ ദ്വീപിൽ ഒരു ദീപസ്തംഭം പണിയുവാൻ ഉത്തരവിട്ടു. എന്നാൽ 1791-നു ശേഷമാണ് ഇതു പ്രവർത്തിച്ചുതുടങ്ങിയത്. ആഭ്യന്തരയുദ്ധകാലത്ത് ജനറൽ വില്യം ടി.ഷേർമാന്റെ നേതൃത്വത്തിലുള്ള യൂണിയൻ സേന ടൈബി പിടിച്ചടക്കി. പുലസ്കി കോട്ടയ്ക്ക് എതിർഭാഗത്തായി തങ്ങൾക്ക് യുദ്ധതന്ത്രപ്രധാനമായ ഒരു സ്ഥാനം നേടിയെടുക്കുകയായിരുന്നു യൂണിയൻ സേനയുടെ ലക്ഷ്യം. യുദ്ധത്തിൽ ദീപസ്തംഭം നശിപ്പിക്കപ്പെട്ടു. തുടർന്ന് 1867-ൽ ഇതിന്റെ പുനർനിർമ്മാണം നടന്നു. പുലസ്കി കോട്ട ഇപ്പോൾ ഒരു ദേശീയ സ്മാരകമാണ്.

## അവലംബം


വർഗ്ഗം:അമേരിക്കൻ ഐക്യനാടുകളിലെ ദ്വീപുകൾ
വർഗ്ഗം:ജോർജ്ജിയയിലെ (യു.എസ്. സംസ്ഥാനം) പട്ടണങ്ങൾ
ഫീനോൾ

വിഷമുള്ളതും നിറമില്ലത്താതും മണമുള്ളതുമായ ഒരും പരലാണ് **ഫീനോൾ** അഥവാ **കാർബോളിക് ആസിഡ്**. ഫീനോളിൻറെ രാസസമവാക്യം C6H5OH ആണ്. ഇതൊരു ആരോമാറ്റിക് സംയുക്തമാണ്. ഇതിൻറെ ഘടന ഫിനൈൽ റിംഗുമായി ഒരു ഹൈഡ്രോക്സിൽ ഗ്രൂപ്പ് ബന്ധിച്ചിരിക്കുന്നു.

വർഗ്ഗം:ആൽക്കഹോളുകൾ
വർഗ്ഗം:ആൻറിസെപ്റ്റിക്കുകൾ
സോഡിയം ഹൈഡ്രോക്സൈഡ്

ഒരു കോസ്റ്റിക് ലോഹീയ ക്ഷാരമാണ് **സോഡിയം ഹൈഡ്രോക്സൈഡ്**. വെള്ളം പോലുള്ള ലായകത്തിൽ ലയിപ്പിക്കുമ്പോൾ ശക്തിയേറിയ ആൽക്കലൈൻ ലായനി രൂപം കൊള്ളുന്നു.ഇതിനെ സോഡാപ്പൊടി എന്നും വിളിക്കാറുണ്ട്
## നിർമ്മാണം
ക്ലോറാൽക്കലി പ്രക്രിയ വഴിയാണ് സോഡിയം ഹൈഡ്രോക്സൈഡ് നിർമ്മിക്കുന്നത്. സോഡിയം ക്ലോറൈഡിൻറെ ജലീയ ലായനിയെ ഇലക്ട്രോളിസിസ് നടത്തുമ്പോൾ കാഥോഡിൽ സോഡിയം ഹൈഡ്രോക്സൈഡ് ലഭിക്കുന്നു.

:2Na+ + 2H2O + 2e− → H2 + 2NaOH

ഉണ്ടാവുന്ന സോഡിയം ഹൈഡ്രോക്സൈഡ് ക്ലോറിനുമായി പ്രവർത്തിക്കുന്നത് തടയണം. അതിനായി താഴംപ്പറയുന്ന ഏതെങ്കിലും മെതേഡ് ഉപയോഗിക്കുന്നു. 
* **മെർക്കുറി സെൽ പ്രോസ്സസ്**
* **ഡയഫ്രം സെൽ പ്രോസ്സസ്**
* **മെമ്പ്രെയൻ സെൽ പ്രോസ്സസ്**
## ഉപയോഗങ്ങൾ
കച്ചറ നീക്കം ചെയ്യാൻ 

വർഗ്ഗം:ക്ഷാരങ്ങൾ
വർഗ്ഗം:ഹൈഡ്രോക്സൈഡുകൾ
വർഗ്ഗം:ഗാർഹിക രാസവസ്തുക്കൾ
വർഗ്ഗം:ഫോട്ടോഗ്രാഫിക് രാസവസ്തുക്കൾ
വർഗ്ഗം:സോഡിയം സംയുക്തങ്ങൾ
വർഗ്ഗം:ശുചീകാരികൾ
വർഗ്ഗം:ഡെലിക്വസെന്റുകൾ
സോപ്പ്

thumb|right|പല ആകൃതിയിലും നിറത്തിലുമുള്ള സോപ്പുകൾ
വെള്ളത്തോടൊപ്പം ചേർത്ത് കഴുകലിനും വൃത്തിയാക്കലിനും ഉപയോഗിക്കുന്ന ഒരു ന്യൂന അയോണിക പദാർത്ഥമാണ് **സോപ്പ്**. ആദ്യകാലങ്ങളിൽ ഖരരൂപത്തിലാണ് നിർമ്മിക്കപ്പെട്ടിരുന്നതെങ്കിലും ഇപ്പോൾ സോപ്പ് കട്ടിയുള്ള ദ്രാവക രൂപത്തിലും ലഭ്യമാണ്.

## പ്രത്യേകതകൾ
ഫാറ്റി ആസിഡുകളുടെ സോഡിയം അല്ലെങ്കിൽ പൊട്ടാസ്യം ലവണങ്ങൾ അടങ്ങുന്ന സോപ്പ് നിർമ്മിക്കുന്നത് കൊഴുപ്പിനെ കാസ്റ്റിക് സോഡയുമായി പ്രവർത്തിപ്പിച്ചിട്ടാണ്. സാപ്പോണിഫിക്കേഷൻ എന്നാണ് ഈ പ്രക്രിയ അറിയപ്പെടുന്നത്.

ഇന്ന് ഉപയോഗിക്കുന്ന പല വൃത്തിയാക്കൽ പദാർത്ഥങ്ങളും സോപ്പുകളല്ല, മറിച്ച് ഡിറ്റർജന്റുകളാണ്. അവ നിർമ്മിക്കാൻ എളുപ്പവും വില കുറഞ്ഞതുമാണ്.

## ചരിത്രം
എ.ഡി 77-ൽ ആണ് സോപ്പ് ആദ്യമായി നിർമ്മിക്കപ്പെട്ടതെന്ന് കരുതുന്നു. ആട്ടിൻ നെയ്യും ചാരവുമായിരുന്നു തുടക്കത്തിൽ ഉപയോഗിച്ചിരുന്ന വസ്തുക്കൾ. വളരെ ചിലവേറിയതായിരുന്നു ഈ സോപ്പ്. സോപ്പു രംഗത്ത് ആദ്യകാലത്ത് വലിയ പുരോഗതിയോന്നുമുണ്ടായില്ല. മദ്ധ്യയുഗത്തിൽ സോപ്പ് നിർമ്മാണവിദ്യ ഇറ്റലി, ഫ്രാൻസ് എന്നീ രാജ്യങ്ങളിലെ എതാനും നഗരങ്ങളിൽ നിലനിന്നിരുന്നു.

18-ാം നൂറ്റാണ്ടിൽ പൊട്ടാസിയം ഹൈഡ്രോക്സൈഡ് നിർമ്മാണം സാധ്യമായതോടെ സോപ്പ് നിർമ്മാണവും വ്യാപകമായി. മരം കത്തികിട്ടുന്ന ചാരത്തിലെ പൊട്ടാസിയം ഓക്സൈഡ്, കാർബണേറ്റ് ഇവ വെള്ളത്തിൽ അലിപ്പിച്ചെടുത്ത് ചുണ്ണാമ്പുമായി ചേർത്ത് മുഴുവനായും പോട്ടാസിയം ഹൈഡ്രോക്സൈഡാക്കുകയാണ് അക്കാലത്ത് ചെയ്തിരുന്നത്. ഇത്തരത്തിൽ നിർമ്മിച്ചെടുത്ത പോട്ടാസിയം ഹൈഡ്രോക്സൈഡ് സോഡിയം ലവണവുമായി പ്രവർത്തിച്ചാണ് സോഡിയം ഹൈഡ്രോക്സൈഡ് നിർമീച്ചിരുന്നത്. അതുകൊണ്ട് സോഡിയം ഹൈഡ്രോക്സൈഡ് ഉപയോഗിച്ചു കിട്ടുന്ന സോഡിയം സോപ്പിന് വിലകൂടുതലാണ്. എന്തായാലും സാധാരണക്കാരനു കൈയെത്തിക്കാൻ കഴിയാത്തത്ര അകലത്തിലായിരുന്നു സോപ്പ്.
19-ം നൂറ്റാണ്ടിൽ സോഡിയം കാർബണേറ്റ് നിർമ്മാണത്തിനുള്ള പുതിയ രീതി (ലെബ്ലാങ്ക് പ്രക്രിയ) ഉടലെടുത്തതൊടെ സോപ്പിന്റെ വില കുറഞ്ഞു.

ഇങ്ങനെ സോപ്പ് സാധരണക്കാർക്കുകൂടി പ്രാപ്യമായതോടെ ആളുകൾക്ക് ശുചിത്വപരിപാലനത്തിൽ കൂടുതൽ ഫലപ്രദമായി ശ്രദ്ധിക്കാനായതുകൊണ്ട് മനുഷ്യരുടെ ശരാശരി ആയുസ്സിലും ജനസംഖ്യയിലും പൊടുന്നനെ കുത്തനെയുള്ള വളർച്ചയുണ്ടായതായി കണ്ടെത്തിയിട്ടുണ്ട്.

## നിർമ്മാണം
സസ്യ എണ്ണ, മൃഗക്കൊഴുപ്പ് എന്നിവ പോലുള്ള എതെങ്കിലും ഒരു എണ്ണയോ കൊഴുപ്പോ സോഡിയം ഹൈഡ്രോക്സൈഡ് അല്ലെങ്കിൽ പൊട്ടാസിയം ഹൈഡ്രോക്സൈഡുമായി പ്രവർത്തിപ്പിച്ചാൽ കിട്ടുന്ന ഉല്പ്പന്നമാണ് സോപ്പ്. സോപ്പികരണം (saponification) എന്നാണ് ഈ പ്രക്രിയയുടെ പേരു്. സ്റ്റിയറിക്ക് അസിഡ്, പാൽമിറ്റിക് ആസിഡ് തുടങ്ങിയ ഫാറ്റി അമ്ലങ്ങളുടെ ഗ്ലിസറോൾ എസ്റ്റർ അണ് എണ്ണകളും, കൊഴുപ്പുകളും.

         CH2 - OH    C15 H31 COOH
          |
         CH  - OH    പാൽമിറ്റിക് ആസിഡ്.
          |
         CH2 - OH    C17 H35- COOH.
          ഗ്ലിസറോൾ      സ്റ്റിയറിക്ക് ആസിഡ്.

വർഗ്ഗം:ജൈവ സംയുക്തങ്ങൾ
വർഗ്ഗം:വ്യാവസായികോൽപ്പന്നങ്ങൾ
വർഗ്ഗം:സോപ്പുകൾ
വർഗ്ഗം:ലവണങ്ങൾ
വർഗ്ഗം:ശുചീകരണം
വർഗ്ഗം:ചർമ്മ സംരക്ഷണം
സൾഫ്യൂരിക് അമ്ലം

ശക്തിയേറിയ ഒരു ധാതു അമ്ലമാണ് **സൾഫ്യൂരിക് അമ്ലം** (ഗന്ധകാമ്ലം). ഇതിൻറെ രാസസമവാക്യം H2SO4 ആണ്. ഏതു ഗാഢതയിൽ വെച്ചും വെള്ളവുമായി ലയിക്കും. ഈ പ്രവർത്തനം ഒരു താപമോചക പ്രവർത്തനമാണ്. വളരെയേറെ ഉപയോഗങ്ങൾ ഉള്ള ഒന്നാണ് സൾഫ്യൂരിക് അമ്ലം. രാസ വ്യവസായത്തിൽ ഏറ്റവും അധികം ഉല്പാദിപ്പിക്കപ്പെടുന്ന പദാർത്ഥങ്ങളിലൊന്നാണിത്. 2001-ൽ ലോകമെമ്പാടുമായി 16.5 കോടി ടൺ സൾഫ്യൂരിക് അമ്ലം ഉൽപാദിക്കപ്പെട്ടു. രാസവസ്തുക്കളുടെ രാജാവ്, *ഓയിൽ ഓഫ് വിട്രിയോൾ* എന്നീ പേരുകളിൽ ഈ അമ്ലം അറിയപ്പെടുന്നു.
## രാസഗുണങ്ങൾ
### നിർജലീകാരി
പദാർത്ഥങ്ങളിൽ രാസപരമായി സംയോജിച്ചിരിക്കുന്ന  ഹൈഡ്രജനെയും,ഓക്സിജനെയും ജലത്തിന്റെ അതേ അംശബന്ധത്തിൽ ( 2: 1)  ആഗിരണം ചെയ്യാൻ സൾഫ്യൂരിക്ക് ആസിഡിന് കഴിയുന്നു. അതിനാൽ സൾഫ്യൂരിക്ക് ആസിഡ് നിർജലീകരിയാണ്.
#### ഉദാഹരണം
* ഗാഢ H2SO4 പഞ്ചസാരയെയും, ഗ്ലൂകോസിനേയും കരിയാക്കി മാറ്റുന്നു.
:: രാസസമവാക്യം
:: C12H22O11 + H2SO4 → 12C + 11H2O + H2SO4 (പഞ്ചസാര)
:: C6H12O6 + H2SO4 → 6C + 6H2O + H2SO4 (ഗ്ലൂകോസ്)
* കോപ്പർ സൾഫേറ്റ് ക്രിസ്റ്റലുകളെ(നീല) നിർജല കോപ്പർ സൾഫേറ്റ് ആക്കിമാറ്റുന്നു.
: രാസസമവാക്യം
::CuSO4.5H2O + 5H2SO4 → CuSO4 + 5H2SO4.5H2O

### ശോഷകാരകം
ഒരു  പദാർത്ഥത്തോട് ഒപ്പമുള്ള ജലത്തെ ആഗിരണം ചെയ്യുന്ന പദാർത്ഥങ്ങളാണ് ശോഷകാരകങ്ങൾ
#### ഉദാഹരണം
* HCl വാതകം, SO2 വാതകം, Cl2 എന്നിവയെ ഈർപ്പരഹിതമാക്കുന്നു.

### ആസിഡ് ഗുണം
H2SO4 ഒരു ദ്വിബേസിക ആസിഡാണ്. ഇത് രണ്ട് തരത്തിലുള്ള ലവണങ്ങൾ തരുന്നു; ആസിഡ് ലവണവും, ന്യൂട്രൽ ലവണവും.

### ഓക്സീകരണ ഗുണം
അലോഹങ്ങളുമായുള്ള പ്രവർത്തനമാണിത്.
* ഗാഢ സൾഫ്യൂറിക് ആസിഡ് ശക്തിയേറിയൊരു ഓക്സീകാരിയാണ്.
* ഗാഢ സൾഫ്യൂറിക് ആസിഡ് കാർബൺ, സൾഫർ തുടങ്ങിയ അലോഹങ്ങളെ ഓക്സീകരിക്കുന്നു.

: **ഉദാഹരണം**
H2SO4 കാർബണിനെ ഓക്സീകരിച്ച് CO2ഉം, സൾഫറിനെ ഓക്സീകരിച്ച് SO2ഉം ആക്കുന്നു.
:: C + 2H2SO4 → 2H2O + 2SO2 + CO2 
:: S + 2H2SO4 → 3SO2 + 2H2O

### ലോഹങ്ങളുമായുള്ള പ്രവർത്തനം
Mg, Zn, Al തുടങ്ങിയ ലോഹങ്ങളുമായി പ്രവർത്തിച്ച് H2SO4 ഹൈഡ്രജനെ സ്വതന്ത്രമാക്കുന്നു.
: **ഉദാഹരണം**
:: Mg + H2SO4 → MgSO4 + H2

### ലവണങ്ങളുമായുള്ള പ്രവർത്തനം
H2SO4 ലവണങ്ങളുമായി പ്രവർത്തിച്ച് സൾഫേറ്റ് ലവണങ്ങളും, ആസിഡുകളും തരുന്നു.
: **ഉദാഹരണം**
:: 2NaCl + H2SO4 → Na2SO4 + 2HCl(സോഡിയം സൾഫേറ്റ്)

## ഉപയോഗിക്കുന്ന മേഖലകൾ
അയിർ ശുദ്ധീകരണം, രാസവള നിർമ്മാണം, എണ്ണ ശുദ്ധീകരണം, പാഴ്ജല ശുദ്ധീകരണം, രാസ നിർമ്മാണം, പെയിന്റ് നിർമ്മാണം, ഡിറ്റർജന്റുകളൂടെ ഉത്പാദനം, ഫൈബറുകളുടെ നിർമ്മാണം തുടങ്ങിയവയാണ് പ്രധാന ഉപയോഗങ്ങൾ. സൾഫ്യൂരിക്കാസിഡിന്റെ ഉപയോഗങ്ങളാൽ ഇത് രാസ വസ്തുക്കളുടെ രാജാവ് എന്നറിയപ്പെടുന്നു

## അവലംബം

A New Certificate Chemistry by A Holderness and J Lambert, Heinemann 1976. 
* Institut National de Recherche et de Sécurité. (1997). "Acide sulfurique". *Fiche toxicologique n°30*, Paris: INRS, 5 pp.
* *Handbook of Chemistry and Physics*, 71st edition, CRC Press, Ann Arbor, Michigan, 1990.
* Agamanolis DP.  Metabolic and toxic disorders.  In: Prayson R, editor. Neuropathology: a volume in the foundations in diagnostic pathology series.  Philadelphia: Elsevier/Churchill Livingstone, 2005; 413-315.

## പുറം കണ്ണികൾ
* 
* NIOSH Pocket Guide to Chemical Hazards
* External Material Safety Data Sheet 
* Sulfuric acid analysis - titration freeware
* Sulfuric Acid density and pH-value at t=20&nbsp;°C 

വർഗ്ഗം:അമ്ലങ്ങൾ
വർഗ്ഗം:ഹൈഡ്രജൻ സം‌യുക്തങ്ങൾ
വർഗ്ഗം:ഓക്സീകാരി അമ്ലങ്ങൾ
ദിയ മിർസ

ഹിന്ദി ചലച്ചിത്രരംഗത്തെ ഒരു നടിയും മോഡലും 2000 ലെ മിസ്സ്. ഏഷ്യ പസിഫിക് ജേതാവുമാണ് **ദിയ മിർസ** എന്നറിയപ്പെടുന്ന **ദിയ മിർസ ഹാൻ‌ഡ്രിച്ച്** () (ജനനം: ഡിസംബർ 9, 1976)

## സ്വകാര്യ ജീവിതം
ദിയ മിർസ ജനിച്ചത് ഹൈദരബാദിലാണ്. ദിയ മിർസയുടെ പിതാവ് ഫ്രാങ്ക് ഹാൻ‌ഡ്രിച്ച്  ഒരു ജർമ്മൻ രൂപകൽപ്പനാണ് . മാതാവ് ദീപ മിർസ ഒരു ബംഗാളിയുമാണ്. ഇവരുടെ വിവാഹ മോചനം ദിയക്ക് ആറു വയസ്സുള്ളപ്പോൾ നടന്നു. പിതാവ് ദിയ മിർസക്ക് ഒൻപത് വയസ്സുള്ളപ്പോൾ മരിച്ചു. മാതാവ് പിന്നീട് അഹമ്മദ് മിർസയെ കല്യാണം കഴിച്ചു. അദ്ദേഹവും പിന്നീട് 2004 ൽ മരിച്ചു.

ഇപ്പോൾ ദിയ മിർസ താമസിക്കുന്നത് മുംബൈയിലെ ബന്ദ്ര എന്ന സ്ഥലത്താന്.

## സിനിമ ജീവിതം
ദിയ മിർസ ആദ്യമായി അഭിനയിച്ച ചിത്രം മാധവൻ നായകനായി അഭിനയിച്ച *രെഹ്ന ഹേ തേരെ ദിൽ മേം*  എന്ന ചിത്രത്തിലാണ്. ഇത് ഒരു വലിയ വിജയമായിരുന്നില്ല. പിന്നീട് അഭിനയിച്ച ചിത്രങ്ങൾ മിക്കവാറും പരാജയങ്ങളായിരുന്നു. 
2005 ൽ പരിനീത എന്ന ചിത്രത്തിൽ അഭിനയിച്ചു. ഇത് കൂടാതെ ആ വർഷം തന്നെ സോനു നിഗം തയ്യാറാക്കിയ ഒരു സംഗീത ആൽബത്തിലും ദിയ അഭിനയിച്ചു.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1976-ൽ ജനിച്ചവർ
വർഗ്ഗം:ഡിസംബർ 9-ന് ജനിച്ചവർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ബംഗാളി ചലച്ചിത്രനടിമാർ
ഫർദീൻ ഖാൻ

ഹിന്ദി ചലച്ചിത്ര രംഗത്തെ ഒരു നടനാണ് **ഫർദീൻ ഖാൻ** (ഹിന്ദി: फ़र्दीन ख़ान, ഉർദു: فردین خان, ജനനം: 8 മാർച്ച് 1974).

 
## ആദ്യ ജീവിതം
പ്രമുഖ നടനും സംവിധായകനുമായ ഫിറോസ് ഖാന്റെ പുത്രനാണ് ഫർദീൻ. പിതാവ് ഒരു അഫ്‌ഗാൻ മുസ്ലിമാണ്. ഫർദീൻ ഖാൻ ജനിച്ചത്  ബാംഗ്ലൂർ ആണെങ്കിലും പഠിച്ചത് വിദേശത്താണ്. അഭിനയം  പഠിച്ചത് കിഷോർ നമിത് കപൂറിന്റെ അഭിനയ കോളേജിൽ നിന്നാണ്.

## സിനിമജീവിതം
സിനിമയിലേക്കുള്ള ആദ്യ് ചുവട് 1998 ൽ *പ്രേം അഗൻ * എന്ന ചിത്രത്തിലൂടെയായിരുന്നു. ഇതിന്റെ സംവിധാനം ചെയ്തത് സ്വന്തം പിതാവായിരുന്നു. ഇത് ബോക്സ് ഓഫിസിൽ ഒരു ശരാശരി ചിത്രമായിരുനു. 2005 ൽ ഇറങ്ങിയ *നോ എണ്ട്രി * എന്ന ഹാസ്യ ചിത്രത്തിൽ നന്നായി അഭിനയിച്ചു. ഇത്ൊരു വിജയ ചിത്രമായിരുന്നു. 2007 ലെ *ഹേ ബേബി* എന്ന ചിത്രവും നന്നയി വിജയിച്ചു.

## സ്വകാര്യ ജീവിതം
ഫർദീൻ ഖാന്റെ കുടുംബപശ്ചാത്തലം സിനിമയോട് ബന്ധപ്പെട്ടത്  തന്നെയാണ്. പിതാവ് ഫിറോസ് ഖാൻ സംവിധായകനും, അമ്മാവനായ സഞ്ജയ് ഖാൻ അഭിനേതാവുമാണ്. ബന്ധുക്കളായ സയ്യദ് ഖാൻ മറ്റൊരു അഭിനേതാവാണ്. ഫർദീൻ വിവാഹം ചെയ്തിരിക്കുന്നത് മുൻ അഭിനേത്രിയായിരുന്ന മുംതാസിന്റെ മകളായ നതാഷ മാധ്‌വാനിയെ ആണ്. 2005 ൽ ഇവരുടെ വിവാഹം കഴിഞ്ഞു.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1974-ൽ ജനിച്ചവർ
വർഗ്ഗം:മാർച്ച് 8-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ മോഡലുകൾ
ഫിറോസ് ഖാൻ

ബോളിവുഡ് ചലച്ചിത്ര രംഗത്തെ ഒരു നടനും, സംവിധായകനും, നിർമ്മാതാവുമാണ് **ഫിറോസ് ഖാൻ** (ഹിന്ദി: फ़ेरोज़ ख़ान, ഉർദു: **فیروز خان**), ജനനം: സെപ്റ്റംബർ 25, 1939,

## ആദ്യ ജീവിതം
ഫിറോസ് ഖാൻ ജനിച്ചത് ബാംഗ്ലൂരിലാണ്. അദ്ദേഹത്തിന്റെ പിതാവ് ഒരു അഫ്ഗാൻ പൌരനായിരുന്നു. മാതാവ് ഒരു ഇറാനിയുമായിരുന്നു. അദ്ദേഹത്തിന്റെ സഹോദരന്മാരാണ് സഞ്ജയ് ഖാൻ, അക്ബർ ഖാൻ എന്നിവർ. സ്കൂൾ വിദ്യാഭ്യാസം കഴിഞ്ഞതിനു ശേഷം ഫിറോസ് മുംബൈയിലേക്ക് വരികയും പിന്നീട് ചലച്ചിത്ര രംഗത്തേക് വരികയും ചെയ്തു.

## സിനിമ ജീവിതം
ആദ്യ് ചിത്രം 1960 ൽ ഇറങ്ങിയ *ദീദി* ആയിരുന്നു.

## സ്വകാര്യ ജീവിതം
1965 ൽ അദ്ദേഹം സുന്ദരിയെ വിവാഹം ചെയ്തു. ഇവർക്ക് രണ്ട് മക്കളുണ്ട്. ലൈല ഖാ‍ൻ, ഫർദീൻ ഖാൻ. 20 വർഷത്തെ വിവാഹ ജീവിതത്തിനു ശേഷം ഇവരുടെ വിവാഹ മോചനം നടന്നു.

## അവലംബം

## പുറത്തേക്കുള്ള കണ്ണികൾ
*Feroz Khan to shoot Janasheen in Afghanistan
*
* http://deep750.googlepages.com/FilmfareAwards.pdf 

വർഗ്ഗം:1939-ൽ ജനിച്ചവർ
വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
വർഗ്ഗം:ഹിന്ദി ചലച്ചിത്രസംവിധായകർ
ജെമിനി ഗണേശൻ

തമിഴ് ചലച്ചിത്ര വേദിയിലെ ഒരു നടനായിരുന്നു **ജെമിനി ഗണേശൻ**.  (നവംബർ 17, 1920 – മാർച്ച് 22, 2005). **കാതൽ മന്നൻ** എന്നാണ് അദ്ദേഹം അറിയപ്പെട്ടിരുന്നത്. വൈകാരികത കൂടുതലുള്ള വേഷങ്ങളിൽ അദ്ദേഹത്തിന്റെ അഭിനയം മികച്ചതായിരുന്നു.

## ആദ്യ ജീവിതം
അദ്ദേഹം ജനിച്ചത് പുതുക്കോട്ടൈ എന്ന സ്ഥലത്താണ്.  ഒരു അയ്യർ ബ്രാഹ്മണ കുടുംബത്തിലാണ് അദ്ദേഹം ജനിച്ചത്. പിതാവ് രാമസ്വാമി, മാതാവ് ഗംഗമ്മ. അദ്ദേഹത്തിന്റെ അമ്മായിയായിരുന്ന മുത്തുലക്ഷ്മി ശ്രീ രാമകൃഷ്ണ പരമഹംസന്റെ ആരാധികയായിരുന്നു. ഇവർ ഗണേശനെ രാമകൃഷ്ണ മിഷനിൽ അംഗമാക്കുകയും, പിന്നീട് യോഗ, സംസ്കൃതം എന്നിവയും വേദ, ഭഗവദ് ഗീത, ഉപനിഷത്തുകൾ എന്നിവയിൽ പരിഞ്ജാനം പകരുകയും ചെയ്തു.

അദ്ദേഹം ഒരു നടനാവണം എന്ന സ്വപ്നത്തിൽ തിരുച്ചിയിലേക്ക് പോകുകയും അവിടെ അദ്ദേഹം ടി.ആർ. അലമേലുവിന്റെ കൂടെ ജോലി നോക്കുകയും ചെയ്തു. അദ്ദേഹത്തിന്റെ സഹോദരിയായ അലമേലുവിനെ വിവാഹം കഴിക്കുകയും ചെയ്തു. പിന്നീട് ജോലി കാര്യങ്ങളുമായിട്ടും ജീവിതത്തിലെ ബുദ്ധീമുട്ടുകൾ കാരണവും തിരുച്ചിറപ്പള്ളി വിട്ട്  അദ്ദേഹം ഡെൽഹിയിലേക്ക് പോകുകയും ചെയ്തു. പിന്നീട് അദ്ദേഹം രണ്ട് വിവാഹങ്ങൾ കൂടി ചെയ്തു.

## സിനിമ ജീവിതം
അദ്ദേഹം വിദ്യാഭ്യാസം പൂർത്തീകരിച്ചത് മദ്രാസ് ക്രിസ്ത്യൻ കോളേജിൽ നിന്നാണ്. ആദ്യ കാലത്ത് കുറച്ചു കാലം അദ്ദേഹം അവിടെ തന്നെ രസതന്ത്ര വിഭാഗത്തിൽ അദ്ധ്യാപകനായിരുന്നു. ആദ്യമായി സിനിമ സംബന്ധിയായ ജോലി ചെയ്യുന്നത് 1947 ൽ ജെമിനി സ്റ്റുഡിയോസിന്റെ കീഴിലാണ്. ഈ സ്ഥാപനത്തിന്റെ പേരിലാണ് അദ്ദേഹം തന്റെ പേരിന്റെ മുൻപിൽ ജെമിനി എന്ന് ചേർത്തത്. 1953 വരെ അധികം ശ്രദ്ധേയമായ വേഷങ്ങൾ ഒന്നും സിനിമയിൽ ചെയ്യാൻ ഗണേശനു കഴിഞ്ഞില്ല. *തായ് ഉള്ളം* എന്ന ചിത്രത്തിൽ വില്ലനായി അഭിനയിച്ചത് ജനശ്രദ്ധ ആ‍കർഷിച്ചു. അതിനടൂത്ത വർഷം അദ്ദേഹം നായകനായി *മനം പോൽ മംഗല്യം * എന്ന ചിത്രത്തിൽ അഭിനയിച്ചു. അതിനു ശേഷം ഒട്ടനവധി മികച്ച ചിത്രങ്ങളിൽ നായകനായി അദ്ദേഹം അഭിനയിച്ചു. അന്നത്തെ  മൂന്ന് പ്രധാന നടന്മാരായിരുന്നു ഗണേശൻ, എം.ജി.രാമചന്ദ്രൻ, ശിവാജി ഗണേശൻ എന്നിവർ .

അദ്ദേഹത്തിന്റെ വൈകാരികമായ നായക വേഷങ്ങൾ കോണ്ട് അദ്ദേഹത്തെ ജനങ്ങൾ ***കാതൽ മന്നൻ*** (King of Romance) എന്ന് വിളിച്ചു.  1971 ൽ അദ്ദേഹത്തിന് പത്മശ്രീ ബഹുമതി ലഭിച്ചു. 
## മരണം
വിവിധ രോഗങ്ങൾ മൂലം 2005 മാർച്ച 22 ന് അദ്ദേഹം തന്റെ 85 ആം വയസ്സിൽ അന്തരിച്ചു.

## പുറത്തേക്കുള്ള കണ്ണികൾ
* 
* Article about Gemini Ganesan by his daughter Jaya Shreedhar 
* Star and a versatile actor 
* Gemini Ganesan - Romance King of Tamil Films: By D.B.S. Jeyaraj 

വർഗ്ഗം:1920-ൽ ജനിച്ചവർ
വർഗ്ഗം:2005-ൽ മരിച്ചവർ
വർഗ്ഗം:നവംബർ 17-ന് ജനിച്ചവർ
വർഗ്ഗം:മാർച്ച് 22-ന് മരിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:മദ്രാസ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
ഹിമേഷ് രേഷാമിയ

ഹിന്ദി ചലച്ചിത്രവേദിയിലെ ഒരു നടനും ഗായകനും സംഗീതസംവിധായകനുമാണ് **ഹിമേഷ് രേഷാമിയ**() (ജനനം: ജൂലൈ 23, 1973)

## ആദ്യ ജീവിതം
ഹിമേഷ് ഗുജറാത്തി സംഗീതസംവിധായകനായ വിപിൻ രേഷാമിയയുടെ മകനാണ്. മാതാവ് മധു രേഷാമിയ. തന്റെ 11 മാത്തെ വയസ്സിൽ തന്റെ സഹോദരൻ നഷ്ടപ്പെട്ടു. അദ്ദേഹത്തിന്റെ പിതാവിന്റെ ആഗ്രഹപ്രകാരം ഒരു സംഗീതകാരനാവണമെന്ന് ചെറുപ്പത്തിലേ അദ്ദേഹം തീരുമാനിക്കുകയായിരുന്നു. അദ്ദേഹത്തിന്റെ വിദ്യാഭ്യാസം പൂർത്തീകരിച്ചത് മുംബൈയിലാണ്.

## അഭിനയ ജീവിതം
അദ്ദേഹം തന്നെ സംഗീതസംവിധാനം ചെയ്ത ചിത്രമായ *ആപ്ക സുരൂർ* എന്ന ചിത്രത്തിൽ ആദ്യമായി അഭിനയിച്ചു. 2007 ൽ പുറത്തീറങ്ങിയ ഈ ചിത്രം ഒരു വിജയമായിരുന്നു. 2008 ൽ അദ്ദേഹം നായകനായി *കർസ്* എന്ന ചിത്രത്തിൽ അഭിനയിച്ചു.

## ടെലിവിഷനിൽ
വളരെ സജീവമായി ഹിമേഷ് സീ.ടിവിയിലെ ഒരു  സംഗീത പരിപാടിയായ *സ രി ഗ മ പാ ചലഞ്ച് 2009* ൽ പങ്കെടുക്കുന്നുണ്ട്.

## വിമർശനങ്ങൾ
അദ്ദേഹത്തിന്റെ ഗായക രീതിയെ പലരും വിമർശിച്ചിട്ടുണ്ട്. മൂക്ക് ഉപയോഗിച്ച് പാടുന്ന ഗായകൻ എന്ന രീതിയിൽ പല വിമർശനങ്ങളും നേരിട്ടിട്ടുണ്ട് ഹിമേഷ്.

## പുരസ്കാരങ്ങൾ
2005 ൽ അദ്ദേഹത്തിന് മികച്ച പിന്നണിഗായകനുള്ള ഫിലിംഫെയർ അവാർഡ് ലഭിച്ചു.

## അവലംബം

## പുറത്തേക്കുള്ള കണ്ണികൾ
* 
* Fan Site 

വർഗ്ഗം:1973-ൽ ജനിച്ചവർ
വർഗ്ഗം:ജൂലൈ 23-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:ഹിന്ദി ചലച്ചിത്രസംഗീതസംവിധായകർ
വർഗ്ഗം:ഗുജറാത്തികൾ
ഇഷ കോപികർ

പ്രധാനമായും ഹിന്ദി ചലച്ചിത്ര രംഗത്തെ ഒരു നടിയാണ് **ഇഷ ഗോപികർ** () (ജനനം: സെപ്റ്റംബർ 19, 1976). ഹിന്ദി കൂടാതെ കന്നട, തെലുങ്ക്, തമിഴ് എന്നീ ഭാഷകളിലും ഇഷ അഭിനയിച്ചിട്ടുണ്ട്.

## ആദ്യ ജീ‍വിതം
ഇഷ ജനിച്ചത് മുംബൈയിലാണ്. ഇഷയുടെ കുടുംബം ഒരു മംഗളൂർ പശ്ചാത്തലത്തിലുള്ളതാണ്. ഒരു ചെറിയ സഹോദരനുണ്ട്. ഇഷ വിദ്യാഭ്യാസം പൂർത്തീകരിച്ചത് മുംബൈയിലെ രാംനാരായൺ റൂയിയ കോളെജിൽ നിന്നാണ്.

കോളെജിൽ പഠിക്കുന്ന കാലത്ത് തന്നെ ഇഷക്ക് മോഡലിംഗിൽ അവസരം ലഭിച്ചു. ആ സമയത്ത് തന്നെ പല പരസ്യ ചിത്രങ്ങളിൽ ഇഷ അഭിനയിക്കുകയും മോഡലാവുകയും ചെയ്തു. 1995 ലെ മിസ്സ്. ഇന്ത്യ മ്ത്സരത്തിൽ പങ്കെടുക്കുകയും ചെയ്തു.

## സിനിമ ജീ‍വിതം
1997 ലെ  *എക് താ ദിൽ എക് തി ധടകൻ* എന്ന ചിത്രമാൺ ഇഷയുടെ ആദ്യ ചിത്രം. ആദ്യ കാലങ്ങളിൽ കൂടുതൽ തെന്നിന്ത്യൻ ചിത്രങ്ങളിലാണ് ഇഷ അഭിനയിച്ചത്. 2000 ൽ ഹിന്ദി ചിത്രമായ *ഫിസ*യിൽ കരിഷ്മ കപൂർ, ഹ്രിതിക് രോഷൻ എന്നിവരുടെ കൂടെ അഭിനയിച്ചു.

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1976-ൽ ജനിച്ചവർ
വർഗ്ഗം:സെപ്റ്റംബർ 19-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
ജ്യോതിക

തമിഴ് ചലച്ചിത്രവേദിയിലെ ഒരു നടിയാണ് **ജ്യോതിക** എന്ന് അറിയപ്പെടൂന്ന **ജ്യോതിക സദൻ ശരവണൻ**  (തമിഴ്: ஜோதிகா சாதானா சரவணன்). പ്രധാനമായും തമിഴിലും ചില ഹിന്ദി, തെലുങ്ക്, മലയാളം, കന്നട ഭാഷകളിലും ജ്യോതിക അഭിനയിച്ചിട്ടൂണ്ട്. തമിഴ് നാട് സർക്കാരിന്റെ മികച്ച നടിക്കുള്ള പുരസ്‌കാരം 4 തവണ നേടി ഏറ്റവും കൂടുതൽ പ്രാവശ്യം നേടിയ നായിക നടി എന്ന റെക്കോർഡിട്ടു ജ്യോതിക. അതിനൊപ്പം സൗത്ത് ഫിലിംഫയർ അവാർഡ്ൽ മികച്ച തമിഴ് നടിക്കുള്ള പുരസ്‌കാരം 1 തവണ നേടുകയും നോമിനേഷനിൽ ഏറ്റവും കൂടുതൽ പ്രാവശ്യം നാമനുർദ്ദേശം (16) നേടിയ നടിയും ജ്യോതികയാണ്.2006 ൽ തമിഴിലെ പ്രധാന നടനായ സൂര്യ ശിവകുമാർ ജ്യോതികയെ വിവാഹം ചെയ്തതോടെ ചലച്ചിത്രരംഗത്ത് വിട്ട ജ്യോതിക   2015ൽ 36 വയതിനിലേ എന്ന സിനിമയിലൂടെ സിനിമാരംഗത്ത് സജീവമായി.തമിഴ് നാട് സർക്കാരിന്റെ 5 തവണത്തെ പുരസ്‌കാരം, 4 സൗത്ത് ഫിലിംഫയർ പുരസ്‌കാരം,  മികച്ച നടിക്കുള്ള 4 ദിനകരൻ പുരസ്‌കാരങ്ങൾ, 2 സിനിമ എക്സ്പ്രസ്സ്‌ പുരസ്‌കാരം എന്നിവ നേടിയിട്ടുണ്ട്.

## സ്വകാര്യ ജീവിതം
ചലച്ചിത്രനിർമാതാവായ ചന്ദർ സദന ആണ് പിതാവ്.പഞ്ചാബിയായജ്യോതിക സ്കൂൾ വിദ്യാഭ്യാസം പൂർത്തികരിച്ചത് മുംബൈയിൽ നിന്നാണ്. 2006ൽ സൂര്യമായുള്ള വിവാഹം കഴിഞ്ഞു. ഈ ദമ്പതികൾക്ക്  ദിയ എന്നു പേരുള്ള മകളും(ജനനം: ഓഗസ്ത് 10, 2007) ദേവ് എന്നു പേരുള്ള മകനുമുണ്ട്(ജനനം ജൂൺ 7, 2010).ചലച്ചിത്രനടി നഗ്മ സഹോദരിയാണ്.

## ചലച്ചിത്ര ജീവിതം
ജ്യോതികയുടെ ആദ്യ ചിത്രം ഹിന്ദി ചിത്രമായ *ഡോലി സജാകെ രഖന* എന്ന ആണ്. ഇത് സംവിധാനം ചെയ്തത് പ്രിയദർശൻ ആണ്. ഇതിൽ അക്ഷയ് ഖന്ന ആയിരുന്നു ജ്യോതികയുടെ നായകൻ. ഈ ചിത്രം ശരാശരി വിജയമായിരുന്നു എങ്കിലും പിന്നീട് ജ്യോതികക്ക് തമിഴിൽ കൂടുതൽ അവസരങ്ങൾ  ലഭിക്കുകയും ചെയ്തു. മികച്ച പുതുമുഖത്തിനുള്ള തമിഴ് ഫിലിംഫെയർ അവാർഡ് ലഭിച്ചിട്ടുണ്ട്. 
ആദ്യത്തെ തമിഴ് ചിത്രം സൂര്യ നായകനായി *പൂവെല്ലാം കെട്ടുപ്പാർ* ആയിരുന്നു. പിന്നീട് ഒരു പാട് വിജയ ചിത്രങ്ങളിൽ അഭിനയിച്ചു. ഏറ്റവും വിജയ ചിത്രം എന്ന് പറയാവുന്നത് രജനികാന്ത് ഒന്നിച്ചഭിനയിച്ച ചന്ദ്രമുഖി എന്ന ചിത്രമാണ്. 

**ജ്യോതികയുടെ സിനിമകൾ** 

# *ഡോലി സജാകെ രഖന*  
# വാലി 
# പൂവെല്ലാം കേട്ടുപ്പാർ 
# മുഖവരി 
# ഖുഷി 
# റിഥം 
# ഉയിരെ കളന്തത്
#തെന്നാലി
#സ്നേഹിതയേ
#ലിറ്റിൽ ജോൺ
#ഡും ഡും ഡും
#സ്റ്റാർ
#പൂവെല്ലാം ഉൻവാസം
#12 ബി
#രാജ

## അവലംബം

## പുറത്തേക്കുള്ള കണ്ണികൾ

* 
* Jyothika FanSite
* http://jothikadu91.skyrock.com 

വർഗ്ഗം:1978-ൽ ജനിച്ചവർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
എഞ്ചിനിയേഴ്‌സ് ദിനം

മോക്ഷഗുണ്ടം വിശ്വേശ്വരയ്യയുടെ ജന്മദിനമായ സെപ്റ്റംബർ 15 ഇന്ത്യയിൽ **എഞ്ചിനിയേഴ്‌സ് ദിനം** ആയി ആചരിക്കുന്നു.. കൊൽക്കത്ത ആസ്ഥാനമായ ഇൻസ്റ്റിട്യൂഷൻ ഓഫ് എഞ്ചിനിയേഴ്സിന്റെ നേതൃത്വത്തിലാണ് ഇന്ത്യയിൽ ഈ ദിവസം ആചരിക്കുന്നത്. എല്ലാ സംസ്ഥാന കേന്ദ്രങ്ങളിലും പ്രാദേശിക ചാപ്റ്ററുകളിലും സെപ്‌തംബർ 15 ന് അനുസ്മരണ പ്രഭാഷണങ്ങളും അനുബന്ധ പരിപാടികളും സംഘടിപ്പിക്കുന്നു. ഇന്ത്യ കണ്ട മികച്ച എഞ്ചിനീയർമാരിൽ ഒരാളും ആധുനിക മൈസൂരിന്റെ ശില്പിയുമായ വിശ്വേശ്വരയ്യയുടെ ഓർമ്മ പുതുക്കുന്നതിനൊടോപ്പം എഞ്ചിനീയറിംഗ് ലോകത്ത് സക്രിയരായവർക്ക് തങ്ങളുടെ ജോലിയോടുള്ള അർപ്പണ ബോധം ഊട്ടിയുറപ്പിക്കുക കൂടി ദിനാചരണത്തിന്റെ ലക്ഷ്യമാണ്.

## അവലംബം


* ഇൻ‌സ്റ്റിട്യൂഷൻ ഓഫ് എഞ്ചിനിയേഴ്‌സ് വെബ്‌സൈറ്റ് http://www.ieindia.org/archives/engg_day.htm

വർഗ്ഗം:വിശേഷദിനങ്ങൾ
വർഗ്ഗം:സെപ്റ്റംബർ 15
കിം ശർമ്മ

ഹിന്ദി ചലച്ചിത്രവേദിയിലെ ഒരു നടിയും മോഡലുമാണ് **കിം ശർമ്മ** എന്നറിയപ്പെടുന്ന **കിം മിഷേൽ ശർമ്മ**  (ജനനം: ജനുവരി 21, 1980)

## സ്വകാര്യ ജീവിതം
കിം ശർമ്മ ജനിച്ചത് അഹമ്മദ് നഗർ എന്ന സ്ഥലത്താണ്. പിതാവ് ഒരു ബിസ്സിനസ്സുകാരനാ‍ണ്. മാതാവ് വീട്ടമ്മയും. കുറച്ചു കാലങ്ങൾക്ക് മുൻപ് കിം ശർമ്മ പ്രമുഖ ക്രിക്കറ്റ് താരമായ യുവരാജ് സിംഗിനെ പ്രണയിച്ചിരുന്നു. പിന്നീട് ഇവർ പിരിയുകയുണ്ടായി.

## സിനിമ ജീവിതം
ആദ്യ കാലത്ത് മോഡലിങ്ങിൽ തുടങ്ങിയായിരുന്നു കിം ശർമ്മയുടെ ഔദ്യോഗിക ജീ‍വിതം. നിർമ്മാതാവായ ആദിത്യ ചോപ്ര കിം ശർമ്മയെ കണ്ടതിനു ശേഷം സിനിമയിൽ അവസരം കൊടുക്കുകയും *മൊഹബ്ബത്തേൻ* എന്ന ചിത്രത്തിൽ ആദ്യമായി അഭിനയിക്കുകയും ചെയ്തു. ഈ ചിത്രത്തിൽ വൻ താരങ്ങളായ അമിതാബ് ബച്ചൻ, ഷാരൂഖ് ഖാൻ എന്നിവരോടൊപ്പം ഉദയ് ചോപ്ര, ജുഗൽ ഹൻസ്‌രാജ്, ജിമ്മി ഷെർഗിൽ, ശമിത ഷെട്ടി, പ്രീതി ഝംഗിയാനി എന്നിവരും അഭിനയിച്ചു. പക്ഷേ ഈ ചിത്രത്തിനു ശേഷം വലിയ വിജയ ചിത്രങ്ങളൊന്നും കിം ശർമ്മക്ക് ലഭിച്ചില്ല.

## അവലംബം

## പുറത്തേക്കുള്ള കണ്ണികൾ
* Kim Sharma Image Gallery 

വർഗ്ഗം:1980-ൽ ജനിച്ചവർ
വർഗ്ഗം:ജനുവരി 21-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
ജ്യോതിർമയി

ഇന്ത്യൻ ചലച്ചിത്ര വേദിയിലെ ഒരു നടിയാണ് **ജ്യോതിർമയി**. പ്രധാനമായും തെന്നിന്ത്യൻ ചിത്രങ്ങളിലാണ് ജ്യോതിർമയി അഭിനയിച്ചിട്ടുള്ളത്. മലയാളം, തമിഴ്, തെലുങ്ക്, ഹിന്ദി ഭാഷകളിലും കൂടാതെ ഇംഗ്ലീഷ് ചിത്രത്തിലും ജ്യോതിർമയി അഭിനയിച്ചിട്ടുണ്ട്.

## അഭിനയ ജീവിതം
ആദ്യം ഒരു സീരിയൽ അഭിനേത്രി ആയിരുന്ന ജ്യോതിർമയി ആദ്യമായി അഭിനയിച്ച ചിത്രം *പൈലറ്റ്* എന്ന ചിത്രമാണ്. ജ്യോതിർമയിയെ ശ്രദ്ധേയയാക്കിയ ഒരു ചിത്രം മലയാളത്തിൽ 2002 ൽ പുറത്തിറങ്ങിയ മീശ മാധവൻ എന്ന ചിത്രമാണ്.  ആദ്യകാലം ഏഷ്യാനെറ്റ് ചാനലിൽ സീരിയലുകളിൽ അഭിനയിച്ചിട്ടുണ്ട്. പിന്നീട് മോഡൽ ആയും പ്രവർത്തിച്ചിട്ടുണ്ട്.

## പ്രധാനചിത്രങ്ങൾ


## സ്വകാര്യ ജീവിതം
ഒരു സോഫ്റ്റ്‌വേർ എൻ‌ജിനീയറായ നിഷാന്തുമായുള്ള വിവാഹം സെപ്റ്റംബർ 6, 2004 ൽ കഴിഞ്ഞു. 2011 ഒക്ടോബറിൽ ജ്യോതിർമയിയും ഭർത്താവ് നിഷാന്തും സംയുക്തമായി നൽകിയ വിവാഹമോചന അപേക്ഷ എറണാകുളം കുടുംബക്കോടതി അനുവദിച്ചതിനെത്തുടർന്ന് ഈബന്ധം  വേർപിരിഞ്ഞു. ജ്യോതിർമയി ജനിച്ചത് കോട്ടയം  ജില്ലയിലാണ്. ഇപ്പോൾ താമസിക്കുന്നത് കൊച്ചിയിലെ കടവന്ത്രയിലാണ്‌ . കലാലയ വിദ്യാഭ്യാസം നേടിയത് എറണാകുളം  മഹാരാജാസ് കോളേജിൽ നിന്നാണ്‌.2015 ഏപ്രിൽ നാലിനു  അമൽ നീരദിനെ വിവാഹം ചെയ്തു

## അവലംബം

## പുറത്തേയ്ക്കുള്ള കണ്ണികൾ
*

വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:1983-ൽ ജനിച്ചവർ
വർഗ്ഗം:ചലച്ചിത്ര ദമ്പതികൾ
ജലവൈദ്യുതി

thumb|right|280px|The Three Gorges Dam, ലോകത്തിലെ ഏറ്റവും വലിയ ജലവൈദ്യുതിനിലയം.

ജലശക്തി ഉപയോഗിച്ച് നിർമ്മിക്കുന്ന വൈദ്യുതിയാണ് **ജലവൈദ്യുതി**. അണക്കെട്ടുകളിൽ സംഭരിച്ച ജലത്തിൻറെ ഊർജ്ജം ഉപയോഗിച്ചാണ് ജലവൈദ്യുതി ഉൽപ്പാദിപ്പിക്കുന്നത്. കണക്കുകൾ പ്രകാരം 2005-ൽ ലോകമെമ്പാടും വിതരണം ചെയ്തത് 715,000 മെഗാ വാട്ട് ജലവൈദ്യുതിയാണ്. ഇത് ഏകദേശം മൊത്തം വൈദ്യുതിയുടെ 19 ശതമാനം വരും.
## ഗുണങ്ങൾ
### സാമ്പത്തികം
ജലവൈദ്യുതി ഉൽപ്പാദിപ്പിക്കുന്നതിന് ഇന്ധനചെലവ് വരുന്നില്ല എന്നതാണ് പ്രധാന ഗുണം. 
### ഹരിതഗൃഹ വാതകം
ജലവൈദ്യുത പ്ലാൻറുകളിൽ ഫോസിൽ ഇന്ധനം ഉപയോഗിക്കപ്പെടുന്നില്ല. അതിനാൽ കാർബൺ ഡൈയോക്സൈഡ് പോലുള്ള ഹരിത ഗൃഹ വാതകങ്ങൾ പുറത്ത് വരുന്നില്ല. എന്നാൽ വൻ ജലവൈദ്യുത പദ്ധതികൾക്ക് ആയിരക്കണക്കിന് ജനങ്ങളെ കുടിയൊഴിപ്പിക്കേണ്ടിവരുന്നത് പരിസ്ഥിതി, സാമുഹിക പ്രശ്‌നങ്ങൾ ഉണ്ടാക്കുന്നുണ്ട്. ഭൂകമ്പ സാദ്ധ്യതയും വൻ‌കിട പദ്ധതികൾ പങ്കുവയ്‌ക്കുന്നുണ്ട്. 1000 മെഗാവാട്ടിൽ കൂടുതലുള്ള പദ്ധതികളാണ് ഇത്തരം പ്രതിബന്ധങ്ങളുണ്ടാക്കുന്നത്. നർമ്മദ പദ്ധതിയും നർമ്മദ ബച്ചാവോ ആന്ദോളനും തമ്മിലുള്ള സംവാദം അടുത്തകാലത്തെ ഈ മേഖലയിലെ ചർച്ചയായിരുന്നു

വിഭാഗം:ഊർജ്ജം

വർഗ്ഗം:വൈദ്യുതി
വർഗ്ഗം:ഹരിത സാങ്കേതികവിദ്യ
വർഗ്ഗം:ജലവൈദ്യുതി
വർഗ്ഗം:ഭൂദൃശ്യം
വർഗ്ഗം:സുസ്ഥിര സാങ്കേതികവിദ്യകൾ
ഭൗമ താപോർജ്ജം

[thumb|300px|[ഐസ്‌ലാന്റ്|ഐസ്‌ലാന്റിലെ ഭൗമ താപോർജ്ജ നിലയം ]]

ഭൂമിക്കടിയിലുള്ള താപം ഉപയോഗിച്ച് നിർമ്മിക്കുന്ന  ഊർജ്ജമാണ് ഭൗമ താപോർജ്ജം.  ഇറ്റലിയിലുള്ള ലാർഡെറല്ലോ ഡ്രൈ സ്റ്റീം പാടത്താണ് ആദ്യത്തെ ഭൗമ താപ ജനറേറ്റർ പ്രവർത്തിച്ചത്.  അമേരിക്കയാണ് ഭൗമ താപ വൈദ്യുതിയുടെ ഏറ്റവും വലിയ ഉല്പാദകർ.
## ഭൗമ താപ സാങ്കേതികത
## ഗുണങ്ങൾ
ഫോസിൽ ഇന്ധനത്തെ ആപേക്ഷിച്ച് ഭൌമ താപോർജ്ജത്തിന് വളരെയേറെ ഗുണങ്ങളുണ്ട്. ഭൂമിക്കടിയിൽ താപം ഉള്ളത് കൊണ്ട് വേറെ ഇന്ധനത്തിന്റെ ആവശ്യകതയില്ല. മലിനീകരണം വളരെ കുറവുമാണ്.
## അവലംബം


വിഭാഗം:ഊർജ്ജം
കൊങ്കണ സെൻ ശർമ്മ

രണ്ട് തവണ ദേശീയപുരസ്കാരം ലഭിച്ചിട്ടുള്ള ഒരു ഇന്ത്യൻ ചലച്ചിത്ര അഭിനേത്രിയാണ് **കൊങ്കണ സെൻ ശർമ്മ**  ( ഹിന്ദി: कोंकणा सेन शर्मा), (ജനനം:  ഡിസംബർ 3, 1979). ചലച്ചിത്രസംവിധായകയാ‍യ അപർണ്ണ സെന്നിന്റെ മകളാണ് കൊങ്കണ. കൊങ്കണ പ്രധാനമായും സമാന്തര ചിത്രങ്ങളിലാണ് അഭിനയിക്കുന്നത്.

## സ്വകാര്യ ജീവിതം
ഒരു പത്രപ്രവർത്തകനായ മുകുൽ ശർമ്മയുടേയും ചലച്ചിത്രസംവിധായകയായ അപർണ്ണ സെന്നിന്റേയും മകളാണ് കൊങ്കണ. 
2001 ൽ തന്റെ വിദ്യാഭ്യാസം സെന്റ് സ്റ്റീഫൻസ് കോളേജ് ഡെൽഹിയിൽ നിന്നും പൂർത്തീകരിച്ചു. സ്കൂൾ വിദ്യാഭ്യാസം നേടിയത് കൊൽക്കത്തയിലെ മോഡേൺ സ്കൂളിൽ നിന്നായിരുന്നു.

കൊങ്കണ ചലച്ചിത്രനടനായ രൺ‌വീർ ഷോരെയുമായി പ്രണയത്തിലാണ്. ജൂലൈ 2008ൽ മാതാവായ അപർണ്ണ സെൻ ഈ ബന്ധം മാധ്യമങ്ങൾക്ക് മുമ്പിൽ സമ്മതിച്ചു.

## സിനിമ ജീവിതം
ആദ്യ ചിത്രം ഒരു ബാലതാരമായി 1983 ൽ *ഇന്ദിര* എന്ന ചിത്രമായിരുന്നു. പിന്നീട് 2000 ൽ ബംഗാളി ചിത്രമായ *എക് ജെ ആച്ചേ കന്യ* എന്ന ചിത്രത്തിൽ അഭിനയിച്ചു. പക്ഷേ, ശ്രദ്ധേയമായ ചിത്രം ഇന്ത്യൻ ഇംഗ്ലീഷ് ചിത്രമായ *മിസ്റ്റർ ആൻഡ് മിസ്സിസ്സ് അയ്യർ* എന്ന ചിത്രമാണ്. ഇത് സംവിധാനം ചെയ്തത് തന്റെ മാതാവായ അപർണ്ണ സെൻ  ആണ്. ഇതിലെ അഭിനയത്തിന് ദേശീയപുരസ്കാരവും ലഭിച്ചു. ഹിന്ദി ചലച്ചിത്ര രംഗത്ത് ശ്രദ്ധേയമായ ചിത്രം *പേജ് 3*  എന്ന എന്നതാണ്. ഇതിനു ശേഷം 2006 ലെ *ഓം കാര* എന്ന ചിത്രത്തിലെ അഭിനയവും ശ്രദ്ധേയമായി. 2007 ലെ *ലൈഫ് ഇൻ എ മെട്രോ* എന്ന ചിത്രത്തിലെ അഭിനയവും അഭിനന്ദനങ്ങൾ പിടിച്ചു പറ്റി. ഇതിലെ അഭിനയത്തിന് രണ്ടാമതും ദേശീയപുരസ്കാരം ലഭിച്ചു.

2007 ലെ തന്നെ ചിത്രമായ *ട്രാഫിക് സിഗ്നൽ*  ഒരു പരാജയമായിരുന്നു. 2007 ൽ തന്നെ വൻ ചലച്ചിത്രനിർമ്മാ‍ണ കമ്പനിയായ യാശ് രാജ് ഫിലിംസിന്റെ കീഴിൽ നിർമ്മിച്ച *ലാഗ് ചുനരി മെം ദാഗ്* എന്ന ചിത്രത്തിൽ അഭിനയിച്ചു. ഇതിൽ കൊങ്കണയുടെ ഒപ്പം അഭിനയിച്ചത് റാണി മുഖർജി, അഭിഷേക് ബച്ചൻ എന്നിവരാ‍യിരുന്നു. മാധുരി ദീക്ഷിത് തിരിച്ചു വരവ് നടത്തിയ ചിത്രമായ *ആജ നച്‌ലേ * എന്ന ചിത്രത്തിലും ചെറിയ വേഷം ചെയ്തു.

## മാധ്യമങ്ങളിൽ
2005 ൽ റെഡിഫ്.കോം നടത്തിയ ഒരു സർവേയിൽ ബോളിവുഡിലെ മികച്ച നടികളിൽ 11 ആം സ്ഥാനത്തായിരുന്നു കൊങ്കണ. ഈ സർവേയിൽ തന്നെ കൊങ്കണ 2006 ൽ ഒൻപതാം സ്ഥാനത്ത് എത്തി.
പ്രസിദ്ധ ടെലിവിഷൻ അഭിമുഖ പരമ്പരയായ *കോഫി വിത്ത് കരൺ*  എന്ന പരിപാടിയിൽ രാഹുൽ ബോസിന്റെ ഒപ്പം പ്രത്യക്ഷപ്പെട്ടിരുന്നു.

|-
! colspan="3" style="background: #DAA520;" | ദേശീയ ചലച്ചിത്രപുർസ്കാരം
|-

|-
|-

|-
! colspan="3" style="background: #DAA520;" | Filmfare Award
|-

|-

|-

## അവലംബം

## പുറത്തേക്കുള്ള കണ്ണികൾ
* 

 

വർഗ്ഗം:1979-ൽ ജനിച്ചവർ
വർഗ്ഗം:ഡിസംബർ 3-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച സഹനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
ലാറ ദത്ത

ഹിന്ദി ചലച്ചിത്രവേദിയിലെ ഒരു അഭിനേത്രിയും 2000 ലെ മിസ്സ്. യൂണിവേഴ്സുമാണ് **ലാറ ദത്ത** (ജനനം: ഏപ്രിൽ 16, 1978).

## ആദ്യ ജീവിതം
ലാറ ജനിച്ചത് ഉത്തർ പ്രദേശിലെ ഗാസിയബാദിലാണ്. പിതാവ് എൽ.കെ. ദത്ത ഒരു വിരമിച്ച ഒരു സൈനിക ഉദ്യോഗസ്ഥനാണ്. മാതാവ് ജെന്നിഫർ ദത്ത ഒരു പഞ്ചാബിയാണ്. ലാറക്ക് രണ്ട് മൂത്ത സഹോദരിമാരുണ്ട്. ഒരാൾ ഇന്ത്യൻ വായുസേനയിൽ ജോലി ചെയ്യുന്നു. 1981 ഇവരുടെ കുടുംബം ബാംഗ്ലൂരിലേക്ക് താമസം മാറി. തന്റെ വിദ്യാഭ്യാസം പൂർത്തീകരിച്ചത് ഇവിടെയാണ്. 
## ഔദ്യോഗിക ജീവിതം
ബാംഗ്ലൂരിൽ പഠിക്കുന്ന കാലത്ത് മിസ്സ്. യൂണിവേഴ്സ് മത്സരത്തിൽ പങ്കെടുക്കുകയും  ആ വർഷം മിസ്സ്. യൂണിവേഴ്സ് പദവി നേടുകയും ചെയ്തു. ഇതിന്റെ ഫലമായി ലാറക്ക് യു.എൻ.എഫ്.പി.എ യുടെ ഇന്ത്യയിൽ നിന്നുള്ള പ്രതിനിധിയാക്കുകയും ചെയ്തു.

ദത്ത മിസ്സ്. യൂണിവേഴ്സ് ആയ വർഷം തന്നെ പ്രിയങ്ക ചോപ്ര മിസ്സ്. വേൾഡ് ആവുകയും ദിയ മിർസ മിസ്സ്. ഏഷ്യ പസിഫിക് ആകുകയും ചെയ്തു.

### സിനിമ ജീവിതം
പ്രധാനമായും തമിഴ് ചലച്ചിത്രങ്ങളിലാണ് ലാറ ആദ്യമായി അഭിനയിച്ചു തുടങ്ങിയത്. ഹിന്ദി ചലച്ചിത്രത്തിൽ ആദ്യമായി അഭിനയിച്ചത് 2003 ൽ ഇറങ്ങിയ *അന്ദാസ്* എന്ന ചിത്രമായിരുന്നു. ഇതിലെ അഭിനയത്തിന് മികച്ച് പുതുമുഖ നടിക്കുള്ള പുരസ്കാരം ലഭിച്ചു. ഇതിനു ശേഷം പല ചിത്രങ്ങളിലും അഭിനയിച്ചെങ്കിലും ഒരു മുൻ നിര നായികയാവാൻ ലാറക്ക് കഴിഞ്ഞില്ല. 
2007 ൽ സൽമാൻ ഖാൻ, ഗോവിന്ദ എന്നിവരോടൊപ്പം അഭിനയിച്ച *പാർട്ണർ* എന്ന ചിത്രവും, 2006 ലെ *ഭാഗം ഭാഗ്* എന്ന ചിത്രത്തിലേയും അഭിനയം ശ്രദ്ധേയമായി.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:1978-ൽ ജനിച്ചവർ
വർഗ്ഗം:ഏപ്രിൽ 16-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഫെമിന മിസ് ഇന്ത്യ ജേതാക്കൾ
വർഗ്ഗം:മുംബൈ സർവകലാശാലയിലെ പൂർവ്വ വിദ്യാർത്ഥികൾ
ഹ്യുമനിസ്റ്റ് മൂവ്മെൻറ്

ഒരു സാർവദേശീയ സന്നദ്ധ സംഘടനയാണ് **ഹ്യുമനിസ്റ്റ് മൂവ്മെന്റ്**.  അക്രമ രഹിത മാർഗ്ഗത്തിലൂടെ ഒരു വിവേചനമില്ലാത്ത സാർവ്വലൗകികമായ മാനവ ലോകം പടുത്തുയർത്തുകയാണ് ഈ സംഘടനയുടെ ലക്ഷ്യം.  ഇത് ഒരു സ്ഥാപനമല്ല. സിലോ എന്ന തൂലികാനാമത്തിൽ അറിയപ്പെടുന്ന മാരിയോ റൊഡ്രിഗസ് കോബോസിന്റെ ചിന്തകളിൽ നിന്നാണ്  ഇതിന്റെ പ്രചോദനം. ഈ ചിന്താധാര ന്യു ഹ്യുമനിസം അല്ലെങ്കിൽ സാർവ്വലൗകിക ഹ്യുമനിസം എന്നറിയപ്പെടുന്നു.

## അടിസ്ഥാന തത്ത്വശാസ്ത്രം
ന്യു ഹ്യുമനിസം പ്രധാനമായും രണ്ട് അടിസ്ഥാന ആശയങ്ങളിൽ അധിഷ്ടിതമാണ്.
# പൂർണ്ണ ഐക്യം -മറ്റളളുവർ നിങ്ങളോട് എങ്ങനെയാണോ പെരുമാറാൻ ആഗ്രഹിക്കുന്നത് അതുപോലെ നിങ്ങൾ അവരോട് പെരുമാറുക.
# യോജിപ്പ് - ഇത് നിർവചിച്ചിരിക്കുന്നത് ചിന്തയും വികാരവും പ്രവൃത്തിയും ഒരേ ദിശയിലേക്ക് നയിക്കുക എന്നതാണ്.
## ചരിത്രം
60 പതുകളുടെ അവസാനത്തിൽ സിലോ വ്യക്തിയിലും സമൂഹത്തിലും സംഭവിക്കുന്ന പ്രതിസന്ധി പഠിക്കാനായ് ഒരു ഗ്രൂപ്പിനെ സംഘിടിപ്പിച്ചു.  ഈ ഗ്രൂപ്പാണ് പിന്നീട് വളർന്ന് വലുതായി ഹ്യുമനിസ്റ്റ് മൂവ്മെന്റ് ആയി പരിണമിച്ചത്.

## സംഘടനകൾ
* ഹ്യുമനിസ്റ്റ് പാർട്ടി
* കമ്മ്യുനിറ്റി - മനുഷ്യന്റെ വികാസത്തിന്
* സെന്റർ ആഫ് കൾച്ചർ
* ഗ്രീൻസ്

## പുറത്തുനിന്നുള്ള കണ്ണികൾ
### ഹ്യുമനിസ്റ്റ് ആശയം ഉൾക്കൊള്ളുന്ന ഹ്യുമനിസ്റ്റ് പ്രവർത്തകരുടെ സൈറ്റുകൾ
* തുടർച്ചയായി  ആധുനികരിച്ച ലോകത്തിനു ചുറ്റുമുള്ള ഹ്യുമനിസ്റ്റ് വെബ് ലിസ്റ്റ് .  340 ലേറെ വെബ് സൈറ്റുകൾ.]
* യൂറോപ്പിയൻ ഹ്യുമനിസ്റ്റ് ഫോറം - മിലൻ, ഏപ്രിൽ 2008 
* ലാറ്റിൻ അമേരിക്കൻ ഹ്യുമനിസ്റ്റ് ഫോറം - ലാ പാസ്, നവംബർ 2007 
* ഏഷ്യാ പസഫിക്ക് ഹ്യുമനിസ്റ്റ് ഫോറം - മുംബയ് 2007 
* നോർത്ത് അമേരിക്കൻ ന്യു ഹ്യുമനിസ്റ്റ് ഫോറം - ന്യുയോർക്ക്, നവംബർ 2007
* സിലോവിന്റെ സന്ദേശം

### ഹ്യുമനിസ്റ്റ് മൂവ്മെൻറ് എതിരാളികളുടെ വെബ് സൈറ്റും ലക്ഷ്യങ്ങളും
* ഹ്യുമാനോഡിയക്സ് 
* സെക്റ്റാ - ഹ്യുമനിസ്റ്റ 

വർഗ്ഗം:Universal Humanism
വർഗ്ഗം:സംഘടനകൾ
മാർക്ക് ഷട്ടിൽവർത്ത്

**മാർക്ക് റിച്ചാർഡ് ഷട്ടിൽവർത്ത്** (ജനനം സെപ്റ്റംബർ 18, 1973) ഒരു സൗത്താഫ്രിക്കൻ വ്യവസായിയും, സ്വന്തമായി ചെലവുകൾ വഹിച്ചു കൊണ്ടുള്ള രണ്ടാമത്തെ ബഹിരാകാശ വിനോദ സഞ്ചാരിയും, ബഹിരാകാശത്തെത്തിയ ആദ്യത്തെ ആഫ്രിക്കക്കാരനുമാണ്‌. ഇദ്ദേഹം ആണ് കാനോനിക്കൽ എന്ന കമ്പനിയുടെ സ്ഥാപകൻ.

ഐൽ ഓഫ് മാൻ എന്ന സ്ഥലത്ത് താമസിക്കുന്ന അദ്ദേഹം ദക്ഷിണാഫ്രിക്കയിൽ നിന്നും യുണൈറ്റഡ് കിംഗ്ഡത്തിൽ നിന്നും ഇരട്ട പൗരത്വം നേടിയിട്ടുണ്ട്.2020-ലെ സൺഡേ ടൈംസ് റിച്ച് ലിസ്റ്റ് അനുസരിച്ച്, ഷട്ടിൽവർത്തിന് 500 മില്യൺ പൗണ്ട് മൂല്യമുണ്ട്.
## ആദ്യകാല ജീവിതം
ദക്ഷിണാഫ്രിക്കയിലെ ഫ്രീ സ്റ്റേറ്റിലെ വെൽകോമിൽ ഒരു സർജന്റെയും നഴ്സറി-സ്കൂൾ അദ്ധ്യാപികയുടെയും മകനായി ഷട്ടിൽവർത്ത് ജനിച്ചു, ഷട്ടിൽവർത്ത് വെസ്റ്റേൺ പ്രൊവിൻസ് പ്രിപ്പറേറ്ററി സ്കൂളിൽ (അവസാനം 1986-ൽ ഹെഡ് ബോയ് ആയി) സ്കൂളിൽ ചേർന്നു, തുടർന്ന് റോണ്ടെബോഷിൽ ഒരു ടേം. ബോയ്‌സ് ഹൈസ്‌കൂൾ, തുടർന്ന് ബിഷപ്പ്സ്/ഡയോസസൻ കോളേജിൽ ചേർന്നു, അവിടെ അദ്ദേഹം 1991-ൽ ഹെഡ് ബോയ് ആയിരുന്നു.ഷട്ടിൽവർത്ത് കേപ്ടൗൺ യൂണിവേഴ്സിറ്റിയിൽ ഫിനാൻസ് ആൻഡ് ഇൻഫർമേഷൻ സിസ്റ്റത്തിൽ ബിസിനസ് സയൻസ് ബിരുദം നേടി. വിദ്യാർത്ഥിയായിരിക്കെ, യൂണിവേഴ്സിറ്റിയിലെ ആദ്യത്തെ റെസിഡൻഷ്യൽ ഇന്റർനെറ്റ് കണക്ഷനുകൾ സ്ഥാപിക്കുന്നതിൽ അദ്ദേഹം ഏർപ്പെട്ടു.
## അവലംബം


വർഗ്ഗം:1973-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സെപ്റ്റംബർ 18-ന് ജനിച്ചവർ
മനോജ് ബാജ്‌പേയ്

ബോളിവുഡ് ചലച്ചിത്ര രംഗത്തെ ഒരു നടനാണ് **മനോജ് ബാജ്‌പേയ്**.(ജനനം:  23, ഏപ്രിൽ, 1969).

## സ്വകാര്യ ജീവിതം
മനോജ് ജനിച്ചത് ബീഹാറിലെ ഒരു ചെറിയ ഗ്രാമമായ ബേൽ‌വയിലാണ്. വിദ്യഭ്യാസം പൂർത്തീകരിച്ചത് ഡൽഹി യൂണിവേഴ്സിറ്റിയിലാണ്. 
മനോജ് വിവാഹം ചെയ്തിരിക്കുന്നത് ബോളിവുഡ് നടി ആയ നേഹയെ ആണ്.

## ഔദ്യോഗിക ജീവിതം
മനോജ് തന്റെ അഭിനയ ജീവിതം തുടങ്ങിയത് ദൂരദർശനിലെ *സ്വാഭിമാൻ*  എന്ന പരമ്പരയിലൂടെയാണ്.  1994 മുതൽ ചെറീയ വേഷങ്ങളിൽ അഭിനയിച്ചു തുടങ്ങിയ മനോജിന് ഒരു ശ്രദ്ധയായ വേഷം ചെയ്യാൻ സാധിച്ചത് 1998 ലെ രാം ഗോപാൽ വർമ്മ സംവിധാനം ചെയ്ത *സത്യ* എന്ന ചിത്രത്തിലൂടെയാണ്. 2001 ലെ *സുബേദ*, *പിഞ്ജർ* (2003), *വീർ സര* (20040 എന്നിവയിലെ വേഷങ്ങൾ മികച്ചതായിരുന്നു.

## അവലംബം

## പുറത്തേക്കുള്ള കണ്ണികൾ
* 
* Manoj Bajpayee Official Blog 

വർഗ്ഗം:1969-ൽ ജനിച്ചവർ
വർഗ്ഗം:ഏപ്രിൽ 23-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ ടെലിവിഷൻ നടന്മാർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ